Vesti online / Vesti / Društvo / Pokažite svoj slikarski talenat na platou iza Prodajnog centra Belgrade Waterfront-a!\nNajavljeno toplije vreme tokom predstojećeg vikenda idealna je prilika za boravak na svežem vazduhu, ali i za iskazivanje kreativnosti i dobru zabavu! Jedinstvenu šansu da pokažu svoj umetnički talenat, oprobaju se u oslikavanju staklenih panela sprejevima i stvore prava umetnička dela imaće svi zainteresovani posetioci platoa iza Prodajnog centra Belgrade Waterfront-a (Karađorđeva 48), najpre ovog vikenda - 2. i 3. februara, zatim 9. i 10. februara, kao i 16. i 17. februara.\nSvim navedenim danima od 11 do 14 časova pet staklenih površina spremnih za oslikavanje čekaće spretne ruke umetnika, ili sve one koji jednostavno žele da se zabave i da što duže zadrže čarobnu atmosferu koja vlada gradom. Tema radova je "Zimska čarolija", što vam daje slobodu da kreirate delo u skladu sa svojim raspoloženjem i individualnim doživljajem zimske magije.\nOslikajte zimu najlepšim scenama i pejzažima u omiljenom društvu na platou iza Prodajnog centra Belgrade Waterfront-a, i doživite nova iskustva.


“Tiha okupacija” juga Srbije: Kako Srbi “pomažu” Albancima | Kosovo za Sandzak\n“Tiha okupacija” juga Srbije: Kako Srbi “pomažu” Albancima\nMaj 26, 2016 Ismet Azizi\nBeograd — U poslednjih pet godina na teritoriju Niša se doselilo, prema lokalnim procenama, oko 11.000 Albanaca s Kosova i Metohije, pišeSputnjik.\nAlbance najviše zanima oblast oko Vranja duž granice s Bujanovcem, ali i Toplički okrug (Prokuplje, Kuršumlija, Blace…) tačnije, sela blizu administrativne linije sa Kosovom. Najveća pomama je, pak, svojevremeno bila u gradu Nišu, gde je po nekim nezvaničnim podacima, u poslednje tri godine oko 1.500 Albanaca kupilo stanove u tom gradu, a na širem području Niša i do 11.000. stanova\nMeđutim, ne postoje zvanični podaci o tome koliko je tačno Albanaca s Kosova i gde kupilo zemlju po južnoj Srbiji. Pre svega, jer se kupoprodajni ugovori sklapaju u ime Srba s Kosova.\nNaime, sve se odvija po slovu zakona. Na primer: Albanac da Srbinu pare da na svoje ime kupi određenu nekretninu, a u sudu naprave ugovor po kome Albanac, navodno, upravo tu sumu pozajmljuje Srbinu, a kao garancija, to jest, zalog da će mu novac biti vraćen, navodi se pomenuta nekretnina. Srbin „ne vrati pare na vreme“ i na taj način Albanci postaju vlasnici stanova, a da pritom ne ostave trag o kupoprodaji. Srbi za to dobijaju dogovoreni procenat u novcu, a neretko u tu priču su uključene i agencije za nekretnine, ali i srpski i albanski advokati. Naravno, Albanci s Kosova se i dalje smatraju građanima države Srbije, pa u tom smislu mogu slobodno da kupuju nekretnine po Srbiji.\nMeđutim, problem je to što oni ne priznaju Srbiju kao matičnu državu, pa iz tog razloga angažuju Srbe da obave taj posao za njih.\nZbog velikog priliva Albanaca s Kosova prošle godine je grad Niš čak osvanuo oblepljen lecima sa parolom „Stop albanizaciji Srbije“. Međutim, nikada nije razjašnjeno od koga su leci potekli, pa su organizatori te akcije i danas ostali anonimni. U tom letku se navodi da su Albanci sa Kosova preko posrednika postali vlasnici preko 300 stambenih jedinica u samom gradu.\nTo ne prolazi kroz pravni sistem Srbije, pa je tako i taj oblik „kupovine“ i promene strukture vlasništva — nevidljiv za naš sistem. U opštini Kuršumlija čak je 10 sela u kojima nema stanovništva i njih su Albanci već „uzurpirali“. Upućeni tvrde da su Albanci, uglavnom iz Podujeva, krajem 2014. godine u okolini Kuršumlije kupili oko 50 imanja. Na teritoriji Leskovca, gde je zemlja vrlo pogodna za gajenje voća i povrća, solidno očuvanu kuću sa imanjem Albanci kupuju za 5.000 evra.


Direktorica USAID-a za BiH Nancy J. Eslick kazala je danas kako ova organizacija radi u našoj zemlji i drugim partnerima kako bi se pomoglo u jačanju zdravstvenog sistema te ojačao kapacitete za reagovanje u vanrednim situacijama.\nKazala je kako je osigurano 500 hiljada dolara za UNICEF u BiH koji su dio širih pomoći SAD-a koja obuhvataju 1,2 miliona dolara osiguranih za rješavanje ove krize.\n“USAID osigurava mnogo više od samih finansijskih sredstva, tehničku pomoć, obuke, jačanje zdravstvenih sistema i lijekove koji spašavaju živote. Naša sredstva za pomoć u vanrednim situacija omogućit će da se unaprijede laboratorijski sistemi, aktivira pronalaženje slučajeva, vrši praćenje i pruži tehnička podrška te unaprijedi prevencija”, izjavila je Eslick.\nNavela je i kako je USAID preorjentisao svoja sredstva kako bi osigurali za ovaj prioritet te se organizacija prilagođava i načinom rada pandemiji, a da je uvijek cilj osigurati da pravi ljudi budu na pravi mjestima.\n“Od pojave koronbavirusa vlada SAD-a osigurala je više od 500 miliona dolara pomoći koja je posebno usmjerena na borbu protiv pandemije u više od stotinu zemalja širom svijeta”, zaključila je.\nPredstavnica UNICEF-a u BiH Rownak Khan zahvalila USAID-u, bliskom partneru, i jednom od prvih donatora, kao i Vladi FBiH.\n“Kao dio UN porodice UNICEF je usmjeren za pružanje podrške najugroženijoj djeci, a u ovo vrijeme kad vlade podizimaju vanredne mjere mi apeliramo da se vodi računa o pravima djece”, izjavila je Khan te navela kako i pored zatvorenih škola treba djeci osigurati nastavak obrazovanja.


Ankara: Rano je za razmatranje zone bezbednosti sa SAD - 25.01.2018, Sputnik Srbija\nAnkara smatra da je prerano da se razmatra predlog SAD o 30 kilometara dugoj zoni bezbednosti na severu Sirije zbog nedostatka poverenja među zemljama, izjavio... 25.01.2018, Sputnik Srbija\nvesti, svet, turska, sirija, mevlut čavušoglu\n„Izgubili smo poverenje. Dok ono ne bude ponovo uspostavljeno, dok se ne preduzmu jasni koraci za njegovu obnovu, mislim da je pogrešno razmatrati ove teme (o zoni bezbednosti). Ne znamo kakve imaju namere, ali prvo moramo da eliminišemo atmosferu nepoverenja“, istakao je Čavušoglu, prenosi list „Jeni safak“.\nRanije je Čavušoglu izjavio da su SAD predložile Turskoj da na severu Sirije stvore zonu bezbednosti od 30 kilometara kako bi se izbegao sukob turske i američke vojske. Turski ministar spoljnih poslova i američki državni sekretar Reks Tilerson sastali su se u utorak u Parizu na marginama konferencije o borbi protiv „nekažnjene“ upotrebe hemijskog oružja. SAD i Turska imaju ozbiljna neslaganja u vezi sa isporukama američkog oružja kurdskim oružanim grupama u Siriji.


Godišnji izveštaj predstavljen u Skupštini AP Vojvodine - EU u Srbiji\n„Srbija još mora da radi na reformama javne uprave, pravosuđa borbi protiv korupcije i organizovanog kriminala, kao i slobodi izveštavanja i bezbednosti novinara“, rekla je na predstavljanju Izveštaja Evropske komisije o Srbiji za 2021. u Skupštini AP Vojvodine, Andrea Hohuber, šefica sektora za evrointegracije i ekonomiju Delegacije Evropske unije.\nOna je istakla da je Srbija napravila određeni napredak u ekonomiji, uprkos jakom uticaju pandemije Kovid 19, te da je zabeležen blagi pad nezaposlenosti, ali da mora još da se radi na smanjenju sive ekonomije.\nGodišnji izveštaj prezentovan je predstavnicima privrede, akademske zajednice, institucija, organizacija civilnog društva u Novom Sadu i Autonomnoj pokrajini Vojvodini, a događaj je zajedno sa EU info kutkom i Delegacijom EU u Srbiji organizovao i Fond „Evropski poslovi“ AP Vojvodine.\nAleksandar Simurdić, direktor Fonda, istakao je da je strateški cilj Srbije je da postane članica Evropske unije i da na tome mora da radi.\n„Ovo opredeljenje zasnovano je na realnim političkim i ekonomskim procenama. EU je projekat integracija bez presedana, a kada su u pitanju ekonomski odnosi EU je glavni trgovniski partner Srbije, najveći izvor stranih direktnih investicija, najveći donator bespovratnih sredstava. S obziron na navedene realne pokazatelje jasno je zašto je pristupanje EU realan izbor i za Srbiju i za njene građane. Pored ekonomskih interesa, Srbija se opredelila i za političke vrednosti koje su temelji integracije EU“, izjavio je Simurdić.


Putin: Ako Amerika isporuči rakete Evropi, ovo će biti RUSKI ODGOVOR\nSvetske vesti - Četvrtak 25.10.2018 - 10:32\nRusija će biti primorana da targetira evropske zemlje koje pristanu da budu baze za američke nuklearke, ako se Sjedinjene Države povuku iz Sporazuma o nuklearnim snagama srednjeg dometa (INF), izjavio je danas predsednik Rusije Vladimir Putin na konferenciji za novinare nakon razgovora sa italijanskim premijerom Đuzepeom Konteom.\nTrka u naoružanju na pomolu FOTO: AP\nOn je, međutim, dodao da želi da razgovara "o opasnim planovima" SAD o napuštanju INF sa američkim predsednikom Donaldom Trampom. Putin je istakao da će Rusija, u slučaju da SAD napuste pakt, reagovati na recipročan način.\n-Mi možemo odgovoriti i to će veoma brzo i efektivno - poručio je Putin. - Ako se SAD povuku iz sporazuma INF, glavno pitanje je šta će uraditi sa tim projektilima srednjeg dometa koji će se ponovo pojaviti. Ako ih isporuče Evropi, naš odgovor će prirodno biti recipročan, a evropske zemlje koje pristanu da budu baze, ako stvari odu tako daleko, moraju razumeti da stavljaju svoju sopstvenu teritoriju u rizik od mogućeg protivudara. -\nOčekuje se da će se Putin i Tramp sastati u Parizu 11. novembra, preneo je Rojters.\nPutin je rekao da ne razume zašto je neophodno da se Evropa stavi u takvu opasnost, navodeći da je to situacija koju bi sama Rusija želela da izbegne ako je to moguće.\nOn je dodao da se plaši da će svet skliznuti u trku za naoružanje, te da je na sudbina drugog američko-ruskog sporazuma o kontroli naoružanja - novog pakta START koji uređuje strateške nuklearne lansere a koji ističe 2021. - takođe nejasna.\nTramp je nedavno izjavio da će se SAD povući iz nuklearnog sporazuma koji su pre 30 godina, u sovjetsko vreme, potpisali Vašington i Moskva. Tramp je rekao da je Rusija prekršila taj sporazum, ne navodeći druge detalje.


Obama u džamiji: Verske slobode za sve\nPredsednik Obama obraća se članovima muslimansko-američke zajednice u Islamskom društvu u Baltimoru\nPredsednik Barak Obama, koji je danas prvi put tokom svog mandata posetio jednu američku džamiju, izjavio je da Amerikanci “previše često” poistovećuju islam sa terorizmom.\n“Mi smo jedna, američka porodica”, poručio je Obama američkim muslimanima u Islamskom društvu u Baltimoru. On je dodao da se često dešava da se cela muslimanska zajednica krivi za “nasilna dela nekolicine.” Predsednik je takodje istakao da u Sjedinjenim Državama nema mesta “neoprostivoj političkoj retorici protiv muslimana.”\nPredsednik Obama je ranije posetio nekoliko džamija u drugim zemljama. Njegova prva poseta džamiji u SAD organizovana je dok u zemlji traje predsednička kampanja tokom koje je republikanski kandidat Donald Tramp pozvao na uspostavljanje baze podataka o muslimanima i privremenu zabranu ulaska muslimanima u SAD posle terorističkog napada 2. decembra u San Bernardinu u Kaliforniji.\nDok su mnogi istaknuti republikanci, uključujući senatora Džona Mekejna i predsedničkog kandidata Džeba Buša osudili Trampov predlog, kandidat Ben Karson je prošle godine izjavio da smatra da musliman ne bi bio podoban da bude američki predsednik.\nPre ovog skupa, Obama je učestvovao u okruglom stolu sa liderima američkih muslimana, da bi se upoznao sa njihovim problemima i brigama.


Objavićemo ugovor o "Beogradu na vodi"\n14:28, 10.05.2015, Ministar saobraćaja, građevinarstva i infrastrukture Zorana Mihajlović izjavila je da će ugovor o projektu "Beograd na vodi" biti javan onog trenutka kada stigne izveštaj Komisije za zaštitu konkurencije i naglasila da taj projekat mora biti "vremenski rastegljiv" zbog svoje specifičnosti.\nPrištini nije stalo do uspostavljanja poverenja\n13:30, 10.05.2015, Građanska inicijativa SDP ocenila je da je odustajanje Prištine da 12. maja razgovara o Zajednici srpskih opština (ZSO) potvrda da im nije stalo do uspostavljanja poverenja\nOštra reakcija na svaki pokušaj destabilizacije\n13:21, 10.05.2015, Ministar spoljnih poslova Ivica Dačić poručio je danas da je Srbija spremna da zaštiti nacionalne i državne interese i da oštro reaguje na svaki pokušaj destabilizacije, ocenjujući i da je pokušaj destabilizacije Makedonije - pokušaj destabilizacije čitavog regiona.\nPenzije veće nego ikad pre kraja mandata\n12:54, 10.05.2015, Premijer Srbije Aleksandar Vučić obećao je danas da će pre kraja mandata sadašnje vlade gotovo svi penzioneri imati više penzije nego što su ikada imali i poručio da će uz čvrste i snažne javne finansije, penzije biti sigurne.\nVučić uputio telegram saučešća Gruevskom\n09:10, 10.05.2015, Predsednik Vlade Srbije Aleksandar Vučić uputio je danas telegram saučešća predsedniku Vlade Republike Makedonije Nikoli Gruevskom, u kome se ističe da Srbija osuđuje osuđuje sve pokušaje za destabilizaciju Makedonije i regiona.\nFormiranje ZSO ključno za opstanak Srba\n09:03, 10.05.2015, Poštovanje Briselskog sporazuma i formiranje Zajednice srpskih opština je ključno za opstanak Srba na Kosovu i Metohiji, poručuje ministar za lokalnu samoupravu u kosovskoj vladi Ljubomir Marić. Tvrdi da Srbi imaju podršku međunarodne zajednice i najavljuje formiranje međuministarske grupe za povratak raseljenih Srba.\nVanredna sednica Biroa za bezbednost\n07:02, 10.05.2015, Premijer Srbije Aleksandar Vučić zakazao je za danas u 13 sati vanrednu sednicu Biroa za koordinaciju službi bezbednosti povodom situacije u Makedoniji\n22:15, 09.05.2015, Srbija je u Drugom svetskom ratu žrtvovala sebe za veliku ideju antifašizma, na kojoj danas počiva Evropa, rekao je večeras premijer Aleksandar Vučić i istakao da na Dan pobede imamo pravo da budemo srećni i da slavimo pobedu jake, pobedničke Srbije.\nČepurin: Srbi i Rusi nikad jedni protiv drugih\n21:04, 09.05.2015, Ambasador Rusije u Srbiji Aleksandar Čepurin poručio je večeras da je budućnost u jedinstvenoj Evropi, bez zidova koji je dele, i izrazio uverenje da Rusi i Srbi nikada neće biti jedni protiv drugih.\nSrbija će umeti da zaštiti svoju teritoriju\n20:09, 09.05.2015, Premijer Srbije Aleksandar Vučić pozvao je večeras sve odgovorne da se očuva mir i stabilnost u regionu i poručio da će Srbija dati brz, efikasan i odlučan odgovor ukoliko bilo ko pokuša da ugrozi njenu bezbednost.\n19:49, 09.05.2015, Ministar unutrašnjih poslova Nebojša Stefanović poručio je danas u bazi Žandarmerije u Ristovcu da policija, posle sukoba u Makedoniji, preduzima sve kako bi se očuvala stabilnost i bezbednost građana, kao i da će svi koji razmišljaju o eventualnim terorističkim napadima na Srbiju biti brzo i efikasno zaustavljeni.\n19:42, 09.05.2015, Predsedavajući OEBS-a, srpski ministar inostranih poslova Ivica Dačić je u telefonskom razgovoru sa makedonskim kolegom Nikolom Poposkim, o najnovijim događajima u Kumanovu, najoštrije osudio nasilje i izrazio negodovanje zbog napada na ljudske živote i mir.\n19:05, 09.05.2015, Bezbednosna situacija u Preševu, opštini na jugu centralne Srbije, stabilna je, nema ni nagoveštaja da bi tenzije, zbog sukoba policije i naoružane grupe u Kumanovu, mogle biti prelivene u tu opštinu, rekao je danas Tanjugu gradonačelnik Ragmi Mustafa.\nParada veliki dan za Srbiju i srpsku vojsku\n17:37, 09.05.2015, Predsednik Srbije Tomislav Nikolić izjavio je danas da je moskovska Parada pobednika, povodom 70. godišnjice pobede nad fašizmom, veliki dan za Srbiju i srpsku vojsku i istakao da je doprinos Sovjetskog saveza pobedi nad nacizmom bio nemerljiv.\nNikolić i Putin potvrdili prijateljstvo dve zemlje\n16:57, 09.05.2015, Predsednici Srbije i Rusije, Tomislav Nikolić i Vladimir Putin, potvrdili su u razgovoru u Moskvi prijateljstvo i razumevanje koji postoje između dve zemlje i želju da se saradnjom i zajedničkim naporima izbore za bolji život svih građana.\nSutra vanredna sednica Biroa službi bezbednosti\n16:49, 09.05.2015, Premijer Srbije Aleksandar Vučić zakazao je za sutra u 13 sati vanrednu sednicu Biroa za koordinaciju službi bezbednosti povodom situacije u Makedoniji, potvrđeno je Tanjugu u kabinetu premijera.\nNema naznaka o proširenju sukoba na jug Srbije\n16:25, 09.05.2015, Bezbednosna situacija na području Preševa, Bujanovca i Medveđe je stabilna i nema nikakvih naznaka o mogućem proširenju sukoba iz Makedonije na jug Srbije, izjavio je danas predsednik Koordinacionog tela za te opštine Zoran Stanković.\nKa granici sa Makedonijom dodatne snage\n16:18, 09.05.2015, Na granicu sa Makedonijom upućene su danas dodatne bezbednosne snage, a u popodnevnim časovima ka jugu Srbije pošli su i pripadnici Protivterorističke jedinice (PTJ).\nSukobi još u okviru mogućih političkih rešenja\n16:11, 09.05.2015, Analitičar Dušan Janjić iz Foruma za etničke odnose ocenjuje da su sukobi u Makedoniji još u okviru mogućih političkih rešenja i da je zato izuzetno važno kako će reagovati makedonske vlasti, ali i međunarodna zajednica.\nPretiče nas konkurencija na ruskom tržištu\n14:53, 09.05.2015, Ministar trgovine i telekomunikacija Rasim Ljajić ocenjuje da su pojedini domaći proizvođači počeli da gube trku sa konkurencijom na ruskom tržištu.\nSutra sednica Biroa,dodatne snage ka Makedoniji\n14:27, 09.05.2015, Ministar unutrašnjih poslova Nebojša Stefanović obavestio je predsednika Vlade Aleksandra Vučića da su na granicu sa Makedonijom upućene dodatne bezbednosne snage kao i da je u Kopnenoj zoni bezbednosti pojačano prisustvo pripadnika Žandarmerije.\nDevenport očekuje otvaranje poglavlja tokom godine\n14:04, 09.05.2015, Šef Delegacije EU u Srbiji Majkl Devenport izjavio je danas da očekuje da poglavlja u pregovorima Srbije sa EU budu otvorena tokom ove godine i pozdravio završetak akcionih planova za poglavlja 23 i 24.\nVučić: Moguće promene Ustava\n12:46, 09.05.2015, Premijer Srbije Aleksandar Vučić nagovestio je u intervjuu za Vol strit džornal da bi mogao predložiti promene Ustava Srbije, među kojima i uklanjanje pominjanja Kosova kao pokrajine u Srbiji, što bi, kako konstatuje taj američki list, moglo pomoći u naporima da zemlja postane član Evropske unije.\nDan pobede prilika da se pošalje poruka mira\n10:47, 09.05.2015, Predsedavajući OEBS-a Ivica Dačić apelovao je sve strane na istoku Ukrajine da osiguraju mirnu proslavu Dana pobede, saopštio je OEBS\n10:36, 09.05.2015, Potpredsednica Vlade i ministar građevinarstva, saobraćaja i infrastrukture Zorana Mihajlović izjavila je danas da je Vlada Srbije "otkočila" sve kredite za infrastrukturne projekte i da troši novac po planu.\n« 1 ... 732 733 734 735 736 737 738 739 740 ... 783 »


Januar 18, 2019 19:14\nKako kaže, novi zakon obavezuje da se građani odazovu na jedan od ta tri pregleda za koji im je upućen poziv.\n"Na primer, ako govorimo o skriningu karcinoma dojke, svaka sugrađanka će biti pozvana na mamografski pregled. Ona će biti u mogućnosti da ako joj iskrsne neka obaveza, bilo porodična, bilo poslovna, da taj dolazak na skrining opravda", objašnjava Vekić.\nIstiče da svaki građanin može da se ne odazove na pregled tri puta uz obavezno opravdanje.\n"Samo oni koji budu tri puta pozvani u dvogodišnjem ciklusu, a ne donesu nikakvo opravdanje oni će morati da participiraju 35 odsto cene lečenja, u slučaju da obole od karcionoma", naglašava Vekić.\n"Na primer, ako ležite na intenzivnoj nezi jedan dan, cena će iznosti oko 4.000 dinara", kaže Vekić.\n"Svaki dan se upućuje 1.520 poziva ženama za mamografske preglede, oko 850 uputa za skrinig grlića materice i oko 1.700 poziva za skrining karcinoma debelog crva. Mi smo obezbedili te termine, samo je na našim sugrađanima da se tačno u određeno vreme jave", kaže državni sekretar.


U predlogu vlade upućenom Evropskoj komisiji (EK) navedeno je da testovi ne bi morali da budu obavezni za turiste iz država koje su pokazale "čvrste i trajne dokaze" da je u zemljama iz kojih dolaze pandemija virusa Kovid-19 pod kontrolom, piše grčki Katimerini.\n"Iako pridržavanje mera uvedenih zbog pandemije korona virusa ostaje prioritet, zdravstvene mere trebalo bi da budu sprovedene na način koji će umanjiti nepotreban uticaj na prekogranična putovanja", stoji u predlogu koji je grčka vlada prosledila EKi.\nU istom dokumentu navedeno je da turistički tokovi moraju da budu pokrenuti na način koji osigurava "fer postupanje" svih država članica kako bi bila izbegnuta diskriminacija u protokolima o putovanjima. Takođe, plan zahteva fleksibilnost u pogledu rezervacije i smeštaja.\n"Trebalo bi raspravljati o politici nadoknade i povrata sredstava za one koji nisu u mogućnosti da putuju zbog promena okolnosti u poslednjem trenutku u državi članici porekla ili odredišta ili zbog toga što su bili pozitivni na korona-test u zemlji odredišta", navedeno je u predlogu koji je vlada Grčke dostavila EK.\nGrčka je u ponedeljak počela sa prvom fazom koja podrazumeva da vlasnici poslova koji se oslanjaju na turizam na ostrvima sada imaju dozvolu da tamo otputuju kako bi se pripremili za sezonu.\nZbog pandemije korona virusa u celom svetu, najveće posledice trpi turizam. Kako se sezona bliži, tako postaje sve izvesnije da će do sada rigorozne mere zarad epidemiološke situacije biti preispitivane u većini zemalja koje najviše prihoduju od dolaska turista.


Očekuje se rekordan rast energije vetra u narednih pet godina\nAutorka: Jovana Stanković Izvor: GWEC Datum: 05.11.2020.\nOčekuje se da će 2020. godine biti instalisano 71,3 GW novih kapaciteta snage vetra, što je samo 6% manje u odnosu na predviđanja pre pandemije, saopštio je Globalni savet za energiju vetra.\nZbog pandemije koronavirusa predviđalo se da će se izgradnja novih kapaciteta smanjiti za oko 20%, međutim to se nije dogodilo.\n„Iako je kriza COVID-19 zahvatila sve industrije širom sveta, energija vetra i dalje raste i napreduje. To nije iznenađenje s obzirom na konkurentnost energije vetra i potrebu za brzom redukcijom emisija ugljen-dioksida. Industrije fosilnih goriva suočavaju se sa fluktuacijama na tržištu i zahtevaju spasavanje kako bi se zadržale na površini, dok se vetroturbine širom sveta i dalje okreću i pružaju pristupačnu, čistu energiju građanima“, izvršni direktor Globalnog saveta za energiju vetra Ben Bekvel.\nUkupno se očekuje oko 348 GW novih onshore i offshore kapaciteta do kraja 2024. godine, što bi kumulativni kapacitet snage vetra dovelo do skoro 1000 GW što je porast od čak 54% u odnosu na 2019, navodi se u saopštenju Globalnog saveta za energiju vetra i dodaje da će preko 50% onshore kapaciteta vetra između 2020. i 2024. biti instalisano u Kini i SAD.\nU saopštenju se ističe i da na pozitivnu prognozu utiču i najave nekih od najvećih svetskih privreda da će dostići ugljeničnu neutralnost sredinom veka.\nMeđutim, ukoliko žele da postignu ovo i iskoriste pun potencijal energije vetra za pokretanje zelenog oporavka nakon pandemije, vlade bi morale da osiguraju da energetska tržišta i politike omoguće kontinuirani rast investicija u vetar i druge obnovljive izvore energije, dok bi istovremeno destimulisali ulaganja u skupe i štetne industrije zasnovane na fosilnim gorivima.\nKompanija Tesla sada vredi više od 500 milijardi dolara\nUloga i značaj zemljišta u borbi protiv klimatskih promena\nČestice mikroplastike pronađene na Mont Everestu\nKnjiga koju je poznati klimatolog posvetio svojoj unuci\nOdložen klimatski samit u Glazgovu: Eksperti se nadaju pozitivnom ishodu


Brnabić: Srbija može da postane jedan od pobednika Četvrte industrijske revolucije - Infobrif\nObjavljeno 18.06.2019. u 08:11\nLONDON – Predsednica Vlade Srbije Ana Brnabić istakla je sinoć u Londonu da Srbija može da postane jedan od pobednika Četvrte industrijske revolucije ako se pripremi za izazove i razume prilike koje se otvaraju, investira u reforme i pre svega stvori povoljno okruženje.\nBrnabić je, u izlaganju na „London biznis skul“ na temu „Pobeđivanje u Četvrtoj industrijskoj revoluciji“, naglasila da je Četvrta industrijska revolucija njena omiljena tema i da je u skupštini na početku mandata predstavljajući digitalizaciju i obrazovanje kao dva ključna prioriteta njene vlade izazvala kod mnogih čuđenje.\n„Nema mnogo generacija koje mogu reći da su živele u doba industrijske revolucije. Mi smo prednjačili u Drugoj industrijskoj revoluciji sa Nikolom Teslom, ali nažalost on je radio za SAD. Imamo velike umove, ali često propuštamo prilike da im pružimo adekvatno okruženje da se razvijaju. On je radio za SAD, jer očigledno nije imao okruženje u Srbiji povoljno za realizaciju njegovog punog potencijala“, kazala je ona.\n„Ja sam optimista i vidim da postoje neki izazovi, ali vidim da Četvrta industrijska revolucija nudi mnogo više šansi, posebno za zemlje kao što je Srbija“, istakla je ona.\n„Ako odgovorimo adekvatno na ova dva izazova možemo postati jedan od pobednika Četvrte industrijske revolucije, bez obzira na veličinu zemlje, ekonomije ili gde se nalazimo danas“, podvukla je ona.\n„Dve godine kasnije stvari su se promenili i ljudi shvataju zašto je važna digitalizacija. Naš IT sektor i kreativna industrija najbrže su rastući sektor u srpskoj ekonomiji. Brže raste od poljoprirede, rudarstva, ili energetike. Tako je rast u ovom sektoru 2016. bio na 21,6 odsto, godinu dana kasnije 26 odsto, a prošle godine rast je dostigao 29 odsto. Svake godine taj sektor snažno raste i to će biti nešto što će podsticati našu ekonomiju u budućnosti“, rekla je ona.\n„Podsticanje ulaganja u stvaranje intelektualne svojine je važno da bi sproveli transformaciju od ekonomije radno intenzivnih investicija do ekonomije zasnovane na intelektualnoj svojini“, naglasila je Brnabić.\n„Kada registrujete IP adresu u Srbiji sve što je vezano za tu proizvodnju oporezuje se sa svega tri odsto“, istakla je ona.\n„Ne plašimo se promena i to treba da iskoristimo kao našu prednost“, zaključila je premijerka.\nAna BrnabićČetvrta industrijska revolucijaLondon\nDva snažna zemljotresa pogodila Kinu, ima mrtvih i povređenih (FOTO, VIDEO)


Partizani i Rusi ponovo oslobađaju Beograd! (foto, video) - 19.10.2018, Sputnik Srbija\nGrad Beograd ove godine prvi put obeležava dva važna datuma, dan oslobođenja Beograda u Prvom i Drugom svetskom ratu manifestacijom „Dani slobode”, koja se... 19.10.2018, Sputnik Srbija\n22:26 19.10.2018 (Osveženo: 02:59 26.08.2021)\n© Rade KovačScena iz spektakla „Dani slobode”\n© Rade Kovač\nGrad Beograd ove godine prvi put obeležava dva važna datuma, dan oslobođenja Beograda u Prvom i Drugom svetskom ratu manifestacijom „Dani slobode”, koja se održava od 19. oktobra do 1. novembra.\nPrva od nekoliko manifestacija, koje treba da pokažu sećanje na herojske dane iz naše istorije, održana je večeras na prostoru stare Šećerane na Čukarici uz prisustvo velikog broja javnih ličnosti iz političkog i kulturnog života.\nKroz multimedijalni scenski spektakl sačinjen od pet scena, koji je režirao Ljubiša Ristić, prisutni su mogli da se prisete scena borbe Narodno Oslobodilačke Vojske Jugoslavije i jedinica Crvene armije sa okupatorskim bataljonima. Istorijska šetnja počela je izložbom arhivskih fotografija Beograda na Dan oslobođenja u Drugom svetskom ratu. Zatim su usledile kaskaderske scene simulacija borbi, muzika iz „Otpisanih“, balet, pevanje ruskih i srpskih ratnih pesama, gusle…\nPo završetku predstave, predsednik Skupštine grada Beograda Nikola Nikodijević obratio se prisutnim zvanicama i tom prilikom istakao da je Ljubiša Ristić praveći predstavu i vraćajući slike iz borbi koje su se vodile upravo na ovom prostoru 1944. godine – uspeo da oslobodi Šećeranu. On je najavio da će grad Beograd zajedno sa vladom Republike Srbije sledeće godine prostor Šećerane otkupiti iz stečaja i zajedno sa pozorištem KPGT pretvoriti u jednu od najlepših umetničkih četvrti grada Beograda.\nScena iz spektakla „Dani slobode”\n„Beogradska operacija predstavlja u istoriji jednu od najvećih i najznačajnijih bitaka na Balkanu u Drugom svetskom ratu. Združene jedinice Narodnooslobodilačke vojske i Crvene armije, u teškim borbama od 12. do 20. oktobra 1944. godine, oslobodile su Beograd, glavni grad Jugoslavije i veliki deo Srbije“, naglasio je Nikodijević i dodao da su se u našem društvu u čitavom posleratnom periodu negovale antifašističke vrednosti.\n„Danas kada su ponovo na sceni izazovi ksenofobije, nacionalizma ali i novih oblika fašizma, posebno je važno da baš Srbija i Beograd istaknu svoju privrženost sistemu vrednosti koji neguje ceo napredni svet. Istorija nas obavezuje da čuvamo uspomenu na herojske dane borbe za slobodu, na žrtve koje su pale u tom epskom sukobu dobra i zla.“\nMeđu prisutnima bili su zamenik gradonačelnika Goran Vesić, ministar odbrane Aleksandar Vulin, ministar za rad, zapošljavanje, socijalna i boračka pitanja Zoran Đorđević, ministar zaštite životne sredine Goran Trivan, glavni i odgovorni urednik Večernjih Novosti Milorad Vučelić, glumica Rada Đuričin, novinar i bivši ambasador Dragan Bisenić…


Klett nemačka dualna škola na Serbian Visions Multikongresu 2017. - Klett DUAL\nKlett nemačka dualna škola na Serbian Visions Multikongresu 2017.\nKlett nemačka dualna škola, projekat u okviru Klett Grupe, novembra 2017. predstavila se u okviru multikongresa Serbian Visions 2017 koji je organizovan u Hotelu Radisson Blu Old Mill u Beogradu. Tom prilikom, naša stručna i šira javnost upoznala se sa nemačkim dualnim konceptom stručnog obrazovanja. Klett nemačku dualnu školu čine ljudi koji su odgovorni poznavaoci svog posla, koji u oblasti stručnog obrazovanja imaju bogato iskustvo, a u svom radu prepoznaju i primenjuju savremene tokove.\nDualno obrazovanje podrazumeva jaku vezu između škole i privrede i kao takvo predstavlja učenje na radnom mestu.\nPosetioci Kongresa su imali priliku da slušaju stručnjake iz Nemačke i Srbije koji su održali predavanje o savremenim idejama i tokovima stručnog obrazovanja kao i o novom konceptu nemačke dualne škole. Ovom prilikom razgovaralo se i o načinu na koji kompanije mogu dugoročno da obezbede stručan kadar prema sopstvenim potrebama, a u skladu sa planiranim razvojem.\nPrihvatanjem ovog koncepta pokazujemo društvenu odgovornost prema budućim generacijama i da postoje načini da se utiče na odliv mladih iz naše zemlje.\nProjekat razvoja dualnog obrazovanja podržan je od strane Ministarstva prosvete, nauke i tehnološkog razvoja Republike Srbije, Privredne komore Srbije i Nemačko-srpske privredne komore sa ciljem da se privreda aktivno uključi u kreiranje stručnog obrazovanja kao i u definisanje tržišnih potreba za kadrovima.\nNa početku predstavljanja mladi glumci izveli su performans koji na jednostavan i originalan način demonstrira razliku između dualnog obrazovanja i klasične prakse učenika srednjih stručnih škola u Srbiji.


RMU “Banovići” i TTU “Energetik” potpisali ugovor vrijedan više od 11 miliona KM - Biznis Info\nYou are at:Home»Investicije»RMU “Banovići” i TTU “Energetik” potpisali ugovor vrijedan više od 11 miliona KM\nBy BiznisInfo on\t 23/03/2018 Investicije\nKako je rečeno prilikom potpisivanja ugovora, ovaj sistem će ubrzati rad na otkrivci i značajno smanjiti troškove transporta. Predviđanja su da će po izgradnji ovog sistema, uštede na godišnjem nivou iznositi oko 20 miliona KM. Ugovor bi se trebao realizovati u narednih 12 mjeseci.\nPočetak velikih ulaganja\nKako je istakao Munever Čergić, generalni direktor Rudnika mrkog uglja “Banovići”, ovo je samo početak ulaganja u proizvodnju ovog rudnika.\n– Ovaj projekat je zvanični početak velikih ulaganja u rudnik „Banovići“, gdje bi u narednom periodu trebalo da podignemo proizvodne kapacitete za proizvodnju otkrivke, a samim tim i proizvodnju uglja kako bi 2021./2022. godine, kada blok u Banovićima počne sa radom, ugljem mogli snadbjevati i termoelektranu u Banovićima i termoelektranu u Tuzli. Ove godine za investiranje u opremu planirano je preko 50 miliona KM, kazao je Čergić te dodao:\n– Pored ovog transportnog sistema, cilj je da se nabave još dva kamiona, koji će sa radom početi već u aprilu. Pored toga, planiramo i nabavku dva bagera, zapravo sva procedura oko toga je već završena, a rok isporuke je negdje oko sedam mjeseci, što znači da će i ta dva bagera po 18 metara kubnih biti isporučena do kraja godine. Pored toga, tu je i mašina taložnica na separaciji te dva kombajna za izradu podzemnih prostorija i dvije drobilice za ovaj transportni sistem.\nDirektor Rudnika mrkog uglja “Banovići” ističe da bi se u narednom periodu proizvodnja Rudnika mogla znatno povećati\n– Krajem godine će biti započeta nova procedura za dodatnih 2,4 kilometra nastavka ovog transportnog sistema sa postrojenjem za odlaganje i trećom drobilicom, tako da bi krajem 2019. godine mogli da podignemo ukupnu proizvodnju za negdje oko tri miliona tona, a otkrivka bi se kretala između 40-45 miliona metara kubnih, kazao je Munever Čergić.\nAlmir Zulić, direktor firme TTU “Energetik” d.o.o., nije krio zadovoljstvo zbog potpisanog ugovora, obzirom da će jedan ovakav posao biti od izuzetnog značaja za firmu koja se polako, ali sigurno, vraća na “staze slave” nekadašnjeg TTU-a.\nOsim predstavnika Rudnika mrkog uglja “Banovići” i TTU “Energetik” Tuzla, sastanku je prisustvovao i premijer Tuzlanskog kantona, Jakub Suljkanović koji je istakao zadovoljstvo činjenicom da TTU “Energetik” ostvaruje sve bolje rezultate te zbog toga što je RMU “Banovići” jedan ovakav posao povjerio domaćim firmama, poput TTU-a i kompanije “Deling”.\n– Drago mi je što prisustvujem ovakvom jednom događaju i što se Ugovor sklapa između ove dvije firme, jer svi smo upoznati da je TTU „Energetik“ nova firma koja evo nakon nešto više od godine postiže dobre rezultate i sklapa vrijedne ugovore. Posebni značaj jeste činjenica da je rudnik „Banovići“ Ugovor sklopio sa Konzorcijem domaćih firmi, kazao je premijer TK Suljkanović.\nSuljkanović je i dodao da će Vlada Tuzlanskog kantona podržati Rudnik mrkog uglja “Banovići” i kroz ostale aktivnosti koje su planirane.\n– Pored ovog projekta, mi ćemo se aktivno uključiti u podršku aktivnostima Rudnika “Banovići”, a to je podrška strateškom projektu za Tuzlanski kanton, odnosno izgradnji termobloka i cementare. Na nama je da Rudniku “Banovići”, kao Vlada damo svu podršku u smislu saradnje sa svim nadležnim nivoima vlasti.\nPrisutnima se obratio i izvršni direktor za proizvodnju u Elektroprivredi BiH, Nevad Ikanović, obzirom da je Elektroprivreda jedan od vlasnika firme TTU “Energetik”.\n– Mi smo zajedno sa Rudnikom “Banovići” te upraavom TTU-a pripremili trogodišnji plan koji podrazumijeva da kompanija TTU “Energetik” u naredne tri godine ostvari prihode izmežu 10 i 11 miliona KM, istakao je Ikanović.\nRMU Banovići TTU Energetik


15.09.2021 / 12:40 Ekonomija - Federalni ministar\nFederalni ministar energije, rudarstva i industrije Nermin Džindić posjetio je jutros Rudnik mrkog uglja Banovići ...\n... i s kompletnom upravom Društva razgovarao o tome kako da aktuelna poslovna godina bude završena sa što manje problema, budući da je bio požar u rudarskoj jami.\n- Očekujemo do 1. novembra da će prve tone iz podzemne eksploatacije biti izvađene, a samim tim očekujemo i finansijski oporavak s obzirom na to da je većina kvalitetnog uglja upravo tu - kazao je ministar.\n- U svakom slučaju, ono što smo vidjeli danas je je optimistično, sanirano je puno negativnih stvari koje su se u prethodnom periodu dešavale; vidimo i po procentu investiranja, proceduri i procesu nabavke rezervnih dijelova, itd. Nadamo da će ovaj trend domaćinskog upravljanja biti nastavljen, odnosno da će poslovna godina biti okončana onako kako to profesionalci rade - zaključio je Džindić.\n- Ono što je najbitnije istaći, a nama je od presudne važnosti, jeste pokretanje jamske proizvodnje, odnosno dovođenja u funkciju organizacione jedinice jama - rekao je.


CSKA bolji od Olimpijakosa\nU derbiju 27. kola Evrolige CSKA je u Moskvi savladao Olimpijakos 89:81. Blistao je Francuz Nando De Kolo sa 25 poena, 5 skokova i 4 asistencije, Kori Higins je dodao 14, Serhio Rodrigez 13, a Vil Klajburn 12 i 6 skokova. Printezis je postigao...\nNema odbora, stiže prvak Evrope\nCrvena zvezda nastavlja sa paklenim ritimom utakmica. Crveno beli su u utorak u Evroligi poraženi u Atini od Panatinaikosa, a već u četvrtak od 19.00 u hali "Aleksandar Nikolić" na programu je duel sa Fenerbahčeom. Aktuleni prvak Evrope je u...\nValensija bolja od Reala, novi trijumf Žalgirisa\nValensija je davno izgubila šanse za plasman među osam najboljih, ali je u španskom derbiju pobedila Real 96:88. Madriđani su i ovaj meč igrali bez Dončića, koji je doputovao u Valensiju, ali zbog povrede mišića ipak nije bio u sastavu. Španski...\nKošarkaši Crvene zvezde mts poraženi od Panatinaikosa u Atini rezultatom 91:71. Daviodovac sa 17 i OMić sa 15 poena najefikasniji. Već u četvrtak u Beograd stiže aktuelni prvak Evrope Fenerbahče. Košarkaši Crvene zvezde mts poraženi su u...\nBajern ispustio pobedu u Istanbulu\nU prvom meču polufinalne serije Evrokupa Darušafaka je u Istanbulu savladala Bajern 76:74 i to trojkom Stentona Kida u poslednoj sekundi. Ekipa Saše Đorđevića je propustila veliku priliku da napravi brejk. U 18. minutu Bavarci su imali +23, na...\nGudurić sjajan, Fener lako protiv Makabija\nSrpski reprezentativac Marko Gudurić predvodio je Fenerbahče do 19 pobede u Evroligi. U 27. kolu prvak Evrope je u Istanbulu savladao Makabi 87:73, a Gudurić je za 23 minuta postigao 23 poena (šut 7/9, trojke 5/6), uz 4 asistencije, 3 skoka i 2...


Beta 8. decembra 2019. 15:35\nPredsednik Srpske narodne partije (SNP) Nenad Popović ponovo je danas izabran za lidera te stranke.\nNa Drugoj Skupštini SNP u beogradskom Centru „Sava“, lider SNP je naveo da se ta stranka zalaže za „čvrstu odbranu svakog metra teritorije Srbije“, a pre svega „svetog Kosova“.\n„Kosovo nema cenu i ne postoji ništa zbog čega bismo se mi odrekli i metra naše svete zemlje“, istakao je Popović i dodao da je kompromis sa kosovskim Albancima moguć samo u okviru Ustava Srbije i Rezolucije Saveta bezbednosti UN 1244 iz 1999. godine.\nPopović je kazao da Srbija danas „nema većeg prijatelja i saveznika od Rusije u odbrani svojih državnih i nacionalnih interesa“, i ocenio „da nije bilo Rusije i predsednika Rusije Vladimir Putina, Kosovo bi odavno bilo nezavisno“.\nOn je takodje naveo da Srbija mora ostati vojno neutralna država i rekao da nikada neće zaboraviti NATO agresiju.\nPopović je kazao da su osnovne ideološke vrednosti SNP „sloboda i nezavisnost srpske države, jake i nezavisne institucije, slobodni mediji, svojina i ljudska prava, poštovanje Srpske pravoslavne crkve, odbrana i očuvanje tradicionalne porodice, kao i čuvanje i negovanje srpskog jezika“.\nOn je istakao da „bez jake ekonomije nema odbrane srpskih nacionalnih interesa i jake Srbije“.\n„Zato je podjednako važno da razvijamo Srbiju kao zemlju znanja i inovacija i da promovišemo naš najvažniji resurs, a to su mladi i obrazovani inženjeri koji svakodnevno dokazuju da je Srbija zemlja velikih mogućnosti i potencijala da bude uspešna, moderna, visoko razvijena i bogata“, rekao je Popović.\nPrema njegovim rečima, SNP će o načinu izlaska na izbore i saradnji prvo razgovarati sa svojim koalicionim partnerima iz Srpske napredne stranke.\nSrpska narodna partija osnovana je 2014. godine i deo je vladajuće koalicije. Od izbora 2016. godine, SNP ima tri poslanika u Skupštini Srbije, a od juna 2017. godine njen osnivač i predsednik Nenad Popović je ministar bez portfelja, zadužen za inovacije i tehnološki razvoj.\nDJB: Prekršajni postupak protiv Stefanovića jer MUP nije…


Foto: Bild.de / screenshot\nU svim relevatnim listovima u Nemačkoj glavna vest ove srede je da je Bajern zapretio da neće dati niti jednog jedinog igrača za reprezentaciju ako sa njenog gola bude "smenjen" čuvar mreže minhenskog giganta, Manuel Nojer.\nNojer ne samo da je golman Bajerna i reprezentacije, već je i kapiten "pancera", za koje je čak 90 puta bio između stativa, osvojviši dva zlata - na Svetskom prvenstvu 2014, te na U21 prvenstvu Evrope pet godina ranije.\nManuel Nojer ima sedam bundesligaških titula, jednu osvojenu Ligu šampiona, a među 12 ostalih trofeja u dresu Bajerna je i klupsko prvenstvo sveta 2013.\nDvaput najbolji fudbaler Nemačke, četiri puta član idealnog tima sveta u izboru FIFA/FIFPro, sada je pred "smenom" jer selektor Joakim Lev hoće da ga golu "pancera" bude čuvar mreže Barselone, Mark-Andre Ter Štegen.\nFoto: Sascha Steinbach / Instagram\nSelektor Nemaca Joakim Lev i golman Mark Andre Ter Štegen\nTako nešto je nezamislivo za upravu Bajerna, koja je pred mečeve sa Argentinom i Estonijom preko predsednika Ulija Henesa obelodanila sledeće:\n"Mi nećemo da pustimo naše igrače u reprezentaciju ako Nojer stvarno ne bude njen prvi golman. Nikada nećemo da prihvatimo tako nešto!", rekao je Henes.\nManuel Nojer na golu fudbalske reprezentacije Nemačke\nTamošnja javnost se podelila, jedni razumeju stavove bavarskog giganta, drugi se pitaju čemu tolika zapanjenost - Nojer ima 33 godine i, pre ili kasnije, neko će morati da ga zameni među stativama.\nA u Savezu?\n"To što je Henes rekao mene ne zabrinjava. Šta god mislili o ovoj 'smeni', u Bajernu će morati da puste fudbalere u reprezentaciju. Na to ih obavezuju pravila FIFA", rekao je Oliver Birof, strelac 37 gola za "pancere", a sada 51-godišnji funkcioner u FS Nemačke, čiji je generalni menadžer.\nInače, na poslednjem spisku selektora joakima Leva bilo je pet fudbalera Bajerna - pored Nojera tu su još i Niklas Zile, Džošua Kimih, Leon Gorecka i Serž Gnabri.


balkan - Stranica 8 od 10 - Dnevni list Danas\nPočetna » balkan » Page 8\nLideri Balkana danas u Skoplju s Mogerini\nDanas u Skoplju radni sastanak visoke predstavnice Evropske unije za spoljnu i bezbednosnu politiku, Federike Mogerini, sa liderima država Zapadnobalkanske šestorke.\nZaposlenost raste u sivoj zoni\nU zemljama Zapadnog Balkana, kako u međunarodnim finansijskim institucijama nazivaju region u koji spadaju Srbija, BiH, Crna Gora, Makedonija, Albanija i teritorija Kosova, prema istraživanju Svetske banke između drugog tromesečja 2016. i drugog tromesečja 2017. godine oko 213.000 ljudi našlo je posao.\nPiše: Miloš Obradović 21. 3. 2018.\nPiše: S. Čongradin 15. 3. 2018.\nMogerini: Region kolektivno u EU\nVisoka predstavnica Evropske unije Federika Mogerini smatra da zemlje Zapadnog Balkana mogu kolektivno da pristupe Uniji, piše danas prištinski dnevnik Zeri.\nPiše: Dojče vele 16. 2. 2018.\nJunker: Rešite granične sukobe\nPredsednik Evropske komisije Žan Klod Junker je danas poručio balkanskim zemljama da nijedna neće biti primljena u Evropsku uniju dok ne reši sve granične sporove sa susedima.\nZaharieva : Jak strani faktor na Balkanu\nBugarska ministarka inostranih poslova Ekatarina Zaharieva je upozorila da na Zapadnom Balkanu postoje strani faktori koji imaju jak uticaj na neke zemlje.\nTramp se u prvoj godini mandata četiri puta rukovao sa Vučićem, gurnuo crnogorskog premijera, dok ga je hrvatska predsednica čežnjivo gledala.\nPredsednik Evropskog saveta Donald Tusk ocenio je da je istorija Balkana dramatičnija i zanimljivija od serije Igra prestola.\nPredsednik Srbije Aleksandar Vučić sastaće se u subotu 9. decembra sa predsednicima vlada Bugarske Bojkom Borisovom, Grčke Aleksisom Ciprasom i Rumunije Mihaijem Tudoseom.\nPiše: S. Č. 8. 12. 2017.\nZvanične procene bezbednosnih službi Evropske unije i zemalja zapadnog Balkana pokazuju da je, od pojave Islamske države, na Bliski istok otišlo da ratuje oko hiljadu ljudi s ovih prostora, poginulo je 200, vratilo se oko 300 u matičnu zemlju, a ostale su žene i deca koje su poveli sa sobom u rat, javlja Glas Slavonije.\nPiše: FoNet 6. 12. 2017.\nAmerički državni sekretar Reks Tilerson pozvao je narode na Balkanu da napuste „stare animozitete“ da bi se održao mir u regionu, prenosi Srna.\nPiše: Danas Online 29. 11. 2017.\nPiše: Danas Online 28. 11. 2017.\nVisoka predstavnica Evropske unije za spoljnju politiku i bezbednost Federika Mogerini izjavila je danas da su unutar EU pojačane komunikacije sa fokusom na Istočnu Evropu, Zapadni Balkan i Sredozemlje.\n„Nijedna prečica, niti kupovina, ne mogu zameniti preko potrebnu temeljnu reformu obrazovnog sistema u Srbiji" #SSP https://t.co/UqvEj9jYzA


Te 2014. godine, mediji počinju da pišu o političkom angažmanu Andreja , uoči lokalnih izbora. Ne uzimajući u obzir pisanje opskurnih sajtova o tome da Andrej Vučić kadrira nasiljem i batinama po Srbiji, mediji su učestalo počeli da izveštavaju o aktivnom učešću brata premijera u predizbornoj kampanji te godine. Blic je 8. decembra 2014. objavio saznanja da je Andrej Vučić posetio lokalne odbore naprednjaka u Mionici i Lučanima kako bi se upoznao sa situacijom i novim članovima stranke. Dvadesetak dana kasnije, nakon okončanja izbora, tadašnji kandidat DS za predsednika opštine Mionica Milan Gavrilović optužio je za incidente tokom lokalnih izbora brata premijera Aleksandra Vučića, Andreja. Gavrilović, koji je tada fizički napadnut, kazao je medijima da su pritisci na članove i aktiviste DS trajali ceo izborni dan, praktično do završetka brojanja glasova na lokalnim izborima, gde je ubedljivo pobedila SNS. Lokalni funkcioner DS je istakao da je Andreja Vučića u Mionici video u danu izbora ujutro, i naglasio da su ga tukli ljudi koji nisu iz tog mesta, a da policija nije adekvatno reagovala tokom incidenata.\nPrethodni tekstVUČIĆEV NAJBOLJI PRIJATELJ OTKRIVA: On je monstrum, ovo je njegova najveća tajna\nSledeći tekstVRAĆA SE: Darko Mitrović najavio šta će da radi


Pametne police – prilika za unapređenje potrošačkog iskustva\nTema broja: oprema za trgovce\nKrajnja vrednost pametnih polica ne leži u samim uređajima, njihovim blještavim ekranima i opcijama za beskontaktnu prodaju koje ovaj sistem nudi, već se ogleda u njihovoj prilagodljivoj infrastrukturi, koja može da se menja u skladu sa potrebama pojedinačnih radnji ili maloprodajnih lanaca\nPripremila: Svetlana Videnov\nPovezivanje lanaca snabdevanja sa zalihama u prodavnicama već dugo predstavlja problem za trgovce. Razvoj višekanalne prodaje učinio je uključivanje pametne tehnologije u lance snabdevanja ključnim korakom za organizacije, imajući u vidu kontinuirani rast očekivanja od strane potrošača.\nTehnologija pametnih polica pojavila se na tržištu sporadično i još uvek nije široko prihvaćena. Međutim, kada bi se pravilno primenila, ova tehnologija bi mogla da predstavlja važan korak ka postizanju dugoročne digitalne transformacije.\nOna počinje sa podacima i specijalizovanim hardverom, u saradnji sa lancem snabdevanja trgovca.\nŠta su pametne police?\nTermin “pametna polica” odnosi se na povezivanje i umrežavanje polica u maloprodajnim objektima sa tehnologijom koja im omogućava da detektuju kada je neki proizvod uklonjen sa police ili kupljen. Na ovaj način kompanije mogu lakše da prate i dopunjuju zalihe po potrebi.\nKoncept pametnih polica razvijao se godinama. Jedan primer jeste eksperiment koji su 2003. Godine, u saradnji sa popularnim brendom brijača, sprovela dva velika trgovačka lanca, jedan američki, drugi britanski. Ovaj eksperiment je podrazumevao praćenje zaliha na policama pomoću kompjuterizovanog sistema. Ideja je bila praćenje zaliha robe na policama tokom dužeg vremenskog perioda i upozoravanje zaposlenih na nedostatak robe ili krađu. Međutim, rezultati ovih ranih testova su bili mešoviti, zagovornici privatnosti su izrazili zabrinutost i testovi su neprimetno prekinuti, nekoliko meseci nakon njihovog pokretanja.\nPrivikavanje velikog broja potrošača na ovu vrstu automatizacije dovelo je do postepenog povratka pametnih polica na tržište kao moguće prilike za razvoj mnogih kompanija, pri čemu se ovaj put kompanije okreću Cloud bazama za skladištenje podataka kako bi maksimalno povećale efikasnost ovog sistema. Jedan od ključnih inovatora u ovom sektoru jeste Amazon, koji je 2018. lansirao Amazon Go sistem prodaje, koji podrazumeva da potrošači mogu kupiti proizvod tako što će ga samo uzeti sa police. Potrošači, u ovom slučaju, ne moraju čak ni da plate proizvod jer će im se ukupna suma skinuti sa računa pri izlasku iz radnje.\nOvaj sistem, koji se trenutno primenjuje na velikom broju lokacija širom Amerike, u svom radu koristi prednosti Amazon lanca snabdevanja, kao i mogućnosti skladištenja podataka koje nudi Amazon Web Services platforma.\nKoje prednosti nude pametne police trgovcima?\nAmazon nije jedini koji je pokazao interesovanje za ovu tehnologiju. Tu su i mnoge druge kompanije koje, kao deo generalnog porasta interesovanja za “pametne superkamete”, ulažu u ovu oblast. Pametni supermarketi koriste alate kao što su pametna kolica za kupovinu, kako bi automatski pratili šta potrošači kupuju i nudili im u skladu sa tim ciljane preporuke proizvoda. Tako recimo Microsoft sarađuje se kompanijom Kroger u okviru inicijative koja ima za cilj umrežavanje polica u radnjama.\nSem što bi pomogla dobavljačima, ova tehnologija bi, u kombinaciji sa beskontaktnim prodajnim sistemima poput onih koji omogućavaju kupovinu bez odlaska do kase, takođe mogla u potpunosti da promeni potrošačko iskustvo. Pod sponzorstvom kompanija Dell Technologies i Intel, IDC je 2020. objavio belu knjigu u kojoj se preporučuje korišćenje računarskog vida i veštačke inteligencije za implementaciju beskontaktnih sistema prodaje.\nPametne police, takođe, mogu da pomognu u ograničavanju količine fizičkog rada potrebnog za ručno ažuriranje cena proizvoda, što je još jedna od stavki na kojoj rade Microsoft i Kroger. Njihov sistem, zasnovan na Microsoft Azure klaud servisu, koristi niskoenergetske LCD ekrane za prikazivanje cena i ciljanih promocija.\nPametne police se ne koriste samo u prodavnicama i supermarketima. Sve više kompanija okreće se ovoj tehnologiji kako bi na pouzdaniji način pratile nivoe zaliha u svojim skladištima i time svele pojavu manjka ili viška robe na minimum.\nNa koji način pametne police koriste tehnologiju “internet stvari”?\nJedan od bitnih faktora u implementaciji pametnih polica jeste upravo tehnologija “internet stvari”. Ove police se u svom radu oslanjanju na razne vrste umreženih uređaja, uključujući pametne vage, koje mogu da odrede kada je neki proizvod uklonjen sa police i da li ga treba zameniti. U nekim skorijim verzijama ove tehnologije, prodavci su takođe probali da postave kamere na police, kako bi personalizovali kupovno iskustvo potrošača.\nOvakvi pristupi mogu doprineti iskustvu potrošača i na druge načine, tako što bi kompanije recimo prikazivale dostupnost proizvoda na rafovima pomoću digitalnih oznaka i putem mobilnih aplikacija.\nKako trgovci mogu da prate zalihe pomoću RFID sistema?\nJedan od tradicionalnijih elemenata, korišćenih u oblasti pametnih polica, jeste i RFID, odnosno identifikacija pomoću radio frekvencije (radio frequency identification), koja trgovcima i potrošačima može da pokaže u kojoj fazi snabdevanja i proizvodnje je jedan proizvod. Iako je korišćena i ranije kao sledbenik barkoda i prisutna je na tržištu već dugo, mogućnost individualizacije koju ova tehnologija nudi čini je pogodnim alatom za dobavljače, kada je u pitanju implementacija pametnih polica.\nTrgovci u sektoru mode, gde se trendovi brzo menjaju, iskoristili su pogodnosti ove tehnologije kako bi smanjili količinu robe potrebne na lageru, što im je pomoglo da poboljšaju svoju vertikalnu integraciju i proizvode samo robu za koju se očekuje da će se prodati.\nRFID sistem je samo jedan od alata koje trgovci koriste u okviru šire strategije koja ima za cilj prikupljanje informacija o uspehu određenih proizvoda, ističe Harvard Business Review.\nInformacije dobijene pomoću ovog sistema dopunjuju se uvidima menadžera prodavnica u to zašto određeni proizvodi nisu dobro prolazili u određenom periodu, kao i uvidima prodavaca koji su obučeni da komuniciraju sa kupcima i nakon toga prenesu povratne informacije kupaca proizvođačima, navodi se u nedavno objavljenom članku.\nTakođe, rasprostranjeno je mišljenje da bi RFID oznake mogle da pomognu u sprečavanju bacanja hrane, tako što bi odvratile proizvođače od prekomerne proizvodnje i promovisale bolje usklađivanje ponude sa potražnjom.\nŠta je potrebno za uvođenje pametnih polica?\nKrajnja vrednost pametnih polica ne leži u samim uređajima, njihovim blještavim ekranima i opcijama za beskontaktnu prodaju koje ovaj sistem nudi, već se ogleda u njihovoj prilagodljivoj infrastrukturi, koja može da se menja u skladu sa potrebama pojedinačnih radnji ili maloprodajnih lanaca. Ove potrebe se, po svoj prilici, veoma razlikuju od jedne kompanije do druge, ali digitalna transformacija zasnovana na klaud sistemima, koja ovu tehnologiju čini primamljivom, može dovesti do promene načina poslovanja trgovaca.\nTraženjem i sprovođenjem efikasnih strategija za digitalnu transformaciju, i uzimajući u vid efikasnost ovih strategija na duže staze, prodavci doprinose osavremenjavanju prodaje i poboljšanju generalne infrastrukture svoje kompanije. Usput će, možda, uspeti i u smanjenju otpada i nedostatka zaliha u maloprodaji.\nKorišćenje umrežene tehnologije moglo bi da pomogne kompanijama u boljem upravljanju zalihama i snalaženju na tržištu - kako u prodavnicama, tako i u lancima snabdevanja\nBenefiti za trgovce i krajnje potrošače:\n• Automatizovano, umesto ručnog, praćenja zaliha\n• Nema ljudskih grešaka u predviđanju potrebnih zaliha\n• Smanjenje prehrambenog otpada, na primer sa dinamičnim prilagođavanjem cena ili ciljanim promocijama u realnom vremenu\n• Efikasnije korišćenje zaposlenih uz pomoć automatizovanog upravljanja zalihama polica\n• Povećana prodaja, kao rezultat izbegavanje out-of-stock situacija, zahvaljujći sistemu ranog upozorenja\n• Smanjenje otpada na dva načina: s jedne strane, dopunjavanjem polica koje je zasnovano na potražnji i podacima ili, s druge strane, u slučajevima viška zaliha, dinamičkim prilagođavanjem cena i promocijama.\nFOCUS: Proizvodi za zaštitu od insekata u lifletima\nKantar: Jaja redovno u potrošačkim korpama


Novi austrijski kancelar objavio sastav vlade - Dnevni list Danas\nPočetna » Društvo » Novi austrijski kancelar objavio sastav vlade\nSocijaldemokratska stranka, koja je odnela tesnu pobedu na izborima održanim 1. oktobra, imaće kancelara i šest ministara, a Narodna stranka odlazećeg kancelara Volfganga Šisela vodiće u novoj vladi sedam resora. Narodna stranka zadržaće u budućoj vladi ključne resore unutrašnjih i inostranih poslova i finansija. Šef diplomatije ostaće Ursula Plasnik. Ministar unutrašnjih poslova biće dosadašnji ministar odbrane Ginter Plater, a finansija Vilhelm Molterer koji će ujedno biti i vicekancelar. Ministar nauke biće Johanes Han, a ministarka zdravlja Andrea Kdolski. Dosadašnje funkcije zadržaće i ministri poljoprivrede i ekologije Jozef Prel i ekonomije Martin Bartenštajn. Socijaldemokrate će pored Guzenbauera na mestu kancelara, imati ministra odbrane Norberta Darabosa, ministarku pravde Mariju Berger, ministra infrastrukture Vernera Fajmana, ministarku obrazovanja nauke i umetnosti Klaudiju Šmid, kao i ministre za socijalna pitanja Ervin Buhinger i ženska pitanja Doris Bures. Dosadašnji savezni kancelar Wolfgang Šisel, koji je sedam godina vodio koalicionu vladu Narodne stranke OEVP i Slobodarske stranke FPO, odnosno Pokreta za budućnost Austrije BZOE, neće biti član buduće vlade, a i mesto lidera stranke prepustiće budućem vicekancelaru i ministru finansija Moltereru.\nLideru Socijaldemokratske stranke Alfredu Guzenbaueru, koji će posle zakletve postati novi austrijski kancelar, zamera se da je u pregovorima o formiranju vlade napravio previše ustupaka i prekršio predizborna obećanja.


Oni su poslali pozivnice porodici i prijateljima na kojima piše datum 30. jul 2022. godine, preneo je večeras Rojters pisanje lista "San".\nPar se verio 2019. godine, ali je zbog pandemije kovida 19 morao da odloži datum venčanja.\nJedini premijer Velike Britanije koji se oženio dok je bio na funkciji je Lord Liverpul - to se desilo 1822. godine, kada se venčao sa Meri Čester.\nDŽonson i verenica imaju sina Nikolasa, koji se rodio 29. aprila prošle godine i dobio je ime po jednom od lekara koji su premijeru Velike Britanije pomogli u ozdravljenju dok je imao korona virus prošlog proleća.\nDŽonsonu će ovo biti treći brak - prvi put se oženio 1987. sa Alegrom Mostin-Oven, ali su se razveli 1993. godine, kada se venčao sa Marinom Viler, podseća "San".\nIz tog braka DŽonson ima četvoro dece, ali se sa Marinom razišao 2018. godine.


24sata.info - Unaprijediti obrazovanje u skladu sa potrebama tržišta rada\nAutor S N 30. 10. 2019. • 13:43\n- Mislim da je ovo dobar i efikasan način da zajedno sa institucijama, kao što je APOSOBiH i našim privrednicima na jednom mjestu artikulišemo naše zahjeve i dođemo do standarda zanimanja koji će odgovoriti potrebama privrede u narednom periodu - naveo je Bajramović.\n- Kroz različite projektne aktivnosti smo razvili određene standarde zanimanja unutar porodica zanimanja u okviru ugostiteljstva, mašinstva, poljoprivrede i prerade hrane. Trenutno se radi i ovdje se danas predstavljaju aktivnosti iz porodice zanimanja u oblasti hemije, nemetala i grafičke industrije, a radi se o zanimanju plastičar – dodala je Stojkić.\n- Dosad smo uvijek išli ka davanju smjernica i preporuka prema Ministarstvu civilnih poslova i Vijeću ministara BiH kako bi oni posredstvom Koordinacije obrazovne politike to iskordinirali sa svim nadležnim ministarstvima obrazovanja – kazala je Stojkić.\nUčesnicima okruglog stola u VTKBiH predstavljeni su primjeri uspješne saradnje privrednog i obrazovnog sektora u BiH nastali uz podršku projekta IDEAL o čemu su govorili predstavnici Komore, APOSO BiH, društva Prevent Components d.o.o. Goražde i Hastor Fondacije, te predstavnici Srednje stručne skole "Džemal Bijedić" Goražde.\n- Mi smo okrenuli priču i pokušali da čujemo šta privrednici traže od nas, odnosno da vidimo šta trebaju učenici da znaju i šta konkretno da ih naučimo da bi mogli biti konkurentni na tržištu rada – izjavio je Kurtović.\n- Mi u Goraždu kada je u pitanju plastičar u tu priču smo krenuli kroz ovaj projekt sa kompanijom Prevent Components. Također, iz dana u dan imamo i potrebe drugih firmi koji se uključuju u ovu priču, jer je zanimanje plastičar bar kad je u pitanju BPK perspektivno i otvara se veliki broj radnih mjesta. Ove godine imamo već četiri firme uključene u realizaciju praktične nastave za ovo zanimanje – dodao je Kurtović.


Преглед спортских дешавања у данима викенда - Месна заједница Липар\nKada su sportski kolektivi iz kulske opštine u pitanju pred nama je još jedan zanimljiv sportski vikend, a obeležiće ga fudbalska, odbojkaška, rukometna i košarkaška dešavanja.\nU četvrtom kolu prvenstva u Srpskoj ligi grupa Vojvodina fudbaleri Hajduka gostuju u Bačkoj Palanci gde će se sastati sa ekipom Stari grad. Kuljani su u prošlom kolu razočarali, jer su na svom terenu doživeli poraz, dok je ekipa Stari grad u prošlom kolu slavila u gostima i na krilima te pobede sigurno će želeti da i pred svojim navijačima ostvare novi uspeh. To samo govori da fudbalerima Hajduka neće biti ni malo lako, ali narodna izreka kaže: na muci se poznaju hajduci. Ukoliko fudbaleri Hajduka pruže svoj maksimum realne su šanse da se iz Bačke Palanke mogu vratiti zadovoljni. Susret Stari grad – Hajduk će u Bačkoj Palanci biti odigran sutra, a počeće u 16 časova i 30 minuta.\nČetvrto kolo prvenstva u Somborskoj područnoj ligi obeležiće opštinski derbi: u Crvenki će se sastati Crvenka i Rusin iz Ruskog Krstura. Obe ekipe su u prošlom kolu poražene i želeće da se iskupe za neuspeh, što samo obećava dobru fudbalsku predstavu. Susret fudbalera Crvenke i Rusina iz Ruskog Krstura će na stadionu „Milorad Džomba“ u Crvenki biti odigran sutra, a počeće u 16 sati i 30 minuta. Naš treći predstavnik u Područnoj ligi fudbaleri Lipara dočekuju Budućnost iz Gložana. Liparčani su u prethodna tri kola osvojili samo bod i razumljivo je što najavljuju da će u nedelju, od 16 časova i 30 minuta,uz pomoć svojih navijača upisati i prvu pobedu.\nU trećem kolu prvenstva u Somborskoj međuopštinskoj ligi prvi razred od tri naša prestavnika samo je Kula domaćin. Kuljani će na Gederu ugostiti ekipu BSK-a iz Bačkog Brestovca. Polet iz Sivca je gost Dunava u Bačkom Monoštoru, dok Mladost iz Kruščića ide u goste Omladincu u Deronje. Svi ovi susreti su na programu u nedelju, a počeće u 16 časova i 30 minuta.\nSinoć je okončano takmičenje po grupama na noćnom turniru u malom fudbalu koji je u toku u Crvenki, a u odigranim susretima su postignuti sledeći rezultati: u konkurenciji pionira Flamingo je pobedio Polet iz Sivca sa 4:2. U prvom susretu seniora MM Gvožđara i Ugled su igrali nerešeno 2:2, a u drugom je ekipa Vatros pobedila ATV Panoniju sa 7:3. Večeras će u pionirskoj konkurenciji, od 19 časova i 30 minuta snage odmeriti ekipe Rudna glava i Polet iz Sivca. U seniorskoj konkurenciji su večeras na programu susreti četvrtfinala. U prvom od 20 časova i 10 minuta sastaće se Vatros i MM Gvožđara, u drugom od 21 sat Pink Panter i Seltik pab, u trećem od 21 sat i 50 minura Malina i Komunalac, i u četvrtom od 22 sata i 40 minuta sastaće se Ugled i Autodelovi Ferari.\nOvog vikenda na teren će i odbojkaši Hajduka, novi članovi Druge republičke lige. Kuljani će u kvalifikacionom susretu Kupa Srbije na teritoriji Vojvodine ugostiti Kikindu. Susret će biti odigran u nedelju, u hali Osnovne škole „Petefi brigada“ , počeće u 11 časova, a pobednik ovog duela će u četvrtfinalu Kupa Srbije na teritoriji Vojvodine dočekati ekipu Banata iz Vršca.\nOstali naši sportski kolektivi će dane vikenda iskoristiti za odigravanje kontrolnih utakmica, kroz koje će proveravati šta su do sada u pripremama uradili.\nRukometaši Crvenke, članovi Super B lige će večeras odigrati prijateljski susret sa ekipom Hercegovca u Gajdobri, članom Prve lige Srbije – grupa Vojvodina. Susret u Gajdobri će početi u 19 časova i 30 minuta, a danas bi, kada je Rukometni klub „Crvenka“ u pitanju trebalo da bude rešeno i pitanje trenera, jer je dosadašnji trener Vladimir Zejak podneo ostavku.\nKošarkaši Hajduka, članovi Prve Srpske lige, u sklopu priprema za novu sezonu sutra gostuju u Novom Sadu gde će od 13 časova odigrati prijateljski susret sa ekipom Star, članom Prve B lige Srbije.


Predsednik Skupštine grada Kruševca – Predrag Vukićević: Imunizacija teče predviđenom dinamikom | RTK\nPredsednik Skupštine grada Kruševca – Predrag Vukićević: Imunizacija teče predviđenom dinamikom\nObjavljeno: petak, 22. januar 2021.\nPredsednik Skupštine grada Kruševca Predrag Vukićević istakao je da imunizacija građana teče predviđenom dinamikom. Do sada je prema njegovim rečima vakcinisano preko 2.000 sugrađana i dalje vlada veliko interesovanje.\nPreko kol centra, oformljenog u Gradskoj upravi, zainteresovani se mogu prijaviti za vakcinu, ostaviti ime i prezime, matični broj i broj telefona. Kruševački kol centra jedan je od najboljih u Srbiji napomenuo je Vukićević koji je ovom prilikom pozvao stanoviništvo ne samo sa teritorije grada Kruševca, već čitavog Rasinskog okruga, da se prijave za imunizaciju kako bi u narednom periodu pobedili koronavirus i prevazišli probleme koje nam je doneo.\nPrethodno : Prema poslednjim podacima u Rasinskom okrugu od koronavirusa su 83 novozaražene osobe (u Kruševcu 50)\nSledeće : U Dijagnostičkom centru nastavljena vakcinacija zdravstvenih radnika


Tači: Kosovo ostaje odgovorno za nastavak dijaloga sa Beogradom - Politika - Dnevni list Danas\nPočetna » Politika » Tači: Kosovo ostaje odgovorno za nastavak dijaloga sa Beogradom\nPredsednik Kosova Hašim Tači izjavio je danas da je dao garancije savetniku američkog predsednika za nacionalnu bezbednost Džonu Boltonu da Kosovo ostaje odgovorno za nastavak dijaloga sa Beogradom.\n4Piše: Beta 31. januara 2019. 21.19\nTači je napisao na Tviteru da je u telefonskom razgovoru sa pomoćnikom državnog sekretara SAD Vesom Mičelom naglasio da je Kosovo ujedinjeno i svesno istorijske šanse da sa Srbijom postigne sporazum.\n„Kosovo je ujedinjeno i potpuno svesno svoje istorijske šanse da postigne konačan, sveobuhvatan i pravno obavezujući sporazum koji će omogućiti napredak u pomirenju sa Srbijom i sopstveni put ka zajedničkoj evroatlantskoj porodici nacija“, napisao je Tači na Tviteru.\nPredsednik Kosova na Fejsbuku je napisao da je razgovarao telefonom i sa Boltonom i rekao mu da će „onako kako je to zatražio i predsednik SAD Donald Tramp govoriti jednim jezikom“.\n„Mi smo ubeđeni da će dijalog vrlo brzo započeti i da će se okončati sveobuhvatnim sporazumom koji će obezbediti medjusobno priznanje dve zemlje i učlanjenjem Kosova u NATO, EU i UN“, napisao je Tači.\nOn je napisao i da je Boltonu kazao da je Kosovo „uvek uz SAD i da je prijateljstvo dve zemlje stalno“.\nSa svetnikom američkog predsednika Boltonom sinoć je razgovarao i premijer Kosova Ramuš Haradinaj koji je, kako je potvrdio potpredsednik Haradinajeve stranke Ardiana Djini razgovarao o taksama koje su uvedene za robu iz Srbije i Bosne i Hercegovine i o unapredjenju odnosa dve zemlje.\nTi razgovori su deo zahteva i pritisaka SAD da Kosovo ukine takse, čemu se odlučno protivi Haradinaj, dok se Tači i predsednik parlamenta Kadri Veselji zalažu za ukidanje, odnosno suspenziju taksi na odredjeno vreme.\nHašim Tači, KosovoBeograd, hasim taci\n31. januara 2019. u 22.08\nTaciju ne verujem ni rec.\n01. februara 2019. u 05.34\n@daca…A Vučiću veruješ?!\n01. februara 2019. u 07.27\ndaca:Da ima prava i pravde,Tačije odavno trebao biti u Hagu da odgovara za svoja zverstva, a ne da on sada odlučuje o rešenju pitanja KiM.\n01. februara 2019. u 09.27\n@ Drina*** Da ima prava i pravde sadašnje rukovodstvo Srbije i poneki skupštinski poslanici bi odavno trebali da robijaju zbog svojih dela.Zaboravili ste ’90.? Josef Gebels nije ubio nikoga pa je ipak proglašen za ratnog zločinca.


Održana konferencija „Unapređenje ishrane učenika u osnovnim školama”\nTreća po redu konferencija u organizaciji NARNS bavila se temom ishrane dece u osnovnim školama. Ocenjeno je da u toj oblasti postoje brojni problemi a da su glavni izazovi u nabavci hrane sistem javnih nabavki, nedovoljna obaveštenost roditelja o tome, isticanje ekonomskih a ne pedagoških interesa, itd.\nPrema istraživanju koje je sproveo NARNS, a zaključke predstavio istraživač Milan Aleksić (Izveštaj o skriningu javnih nabavki hrane u školama i predškolskim ustanovama) škole samo "prepisuju" ranije uslove za ponuđače, a država je ta koja bi u narednom periodu trebalo da pomogne zaposlenima da nauče kako se propisuju dodatni uslovi za ponuđače. Kada je reč o roditeljima, istraživanje je pokazalo da oni nisu u dovoljnoj meri obavešteni o procesu javnih nabavki hrane za njihovu decu.\nFondacija za otvoreno društvo će u narednom periodu podržati NARNS u radu na unapređenju ishrane dece u školama. Miodrag Milosavljević iz Fonda najavio je uvođenje pilot projekta u pojedinim školama koji će pokazati kako se piše i kako "prolazi" tender sa ekonomski najpovoljnijom ponudom a ne samo sa najnižom cenom.\nRatko Bojović iz Evropske trening akademije predstavio je rezultate istraživanja sprovedenog u četiri osnovne škole u Srbiji. Proveravale su se nutritivne vrednosti školskih obroka, koliko se hrane baci i šta pokazuju dnevnici ishrane školske dece u ruralnoj i urbanoj sredini. Tako na primer, Istraživanje pokazuje da učenici osnovne škole "Prota Mateja Nenadović" iz Brankovine, koja ima svoj povrtnjak, najmanje bacaju hranu i najviše vole da jedu povrće,\nUpravo o tome kako sve zainteresovati decu za zdrave stilove života i zdravu hranu, govorila je profesorka Slobodanka Antić iz Obrazovnog foruma. Školsko razvojno planiranje, kada je reč o ishrani učenika, moglo bi da uvrsti na primer, uvođenje kulinarskih sekcija u škole, domaćinstvo kao obavezni a ne izborni predmet, uključivanje dece u odabir i pripremu užine, uvođenje dana ili nedelje zdrave hrane.\nČačak Kvalitet Volontiranje Vrtić Niš Propisi Institucije Bezbednost Leskovac Nove tehnologije Požarevac Beograd Nasilje Partnerstvo Literatura Roditelji Nastavnici Učenje Kraljevo Inkluzija Subotica Pravednost Učenici Podučavanje Novi Pazar Loznica Novi Sad


PREDLOG IZMENA I DOPUNA ZAKONA O SAOBRAĆAJU: PREDVIDETI VEćI BROJ BEZBEDNOSNIH KAMERA NA SAOBRAćAJNICAMA\nMinistar unutrašnjih poslova Nebojša Stefanović izjavio je da će sa Ministarstvom saobraćaja pokrenuti izmene i dopune Zakona o saobraćaju koji će predvideti veći broj bezbednosnih kamera na saobraćajnicama.\nStefanović je pojasnio da se za nabavku video nadzora na saobraćajnicama odvaja deo novca koji se uplaćuje na naplatnim rampama i jedan deo taksi za osiguranje vozila, kao i da taj novac postoji na računima tih kompanija.\n"Nadam se da taj novac nije utrošen za nešto drugo. Novac nije na računima MUP-a, pa da bih ja mogao da ga kontrolišem i upravljam njim. Očekujem da ćemo imati priliku da ga upotrebimo za šta je namenjen", rekao je ministar.\nStefanović je dodao i da se sa Beogradom radi jedan projekat da Ibarska magistrala, zaključno sa opštinom Lazarevac, bude pokrivena kamerama, posebno na kritičnim delovima, gde se dešava najviše saobraćajnih nesreća.\nO postavljanju više kamera na saobraćajnicama, ministar unutrašnjih poslova kaže da će konsultovati poverenika za informacije od javnog značaja Rodoljuba Šabića, kako bi se izbegle nedoumice da se to radi kako bi se povredila prava građana, već samo da saobraćaj i ljudi budu bezbedniji.


Medijska udruženja: Novi Kneževac i Aleksandrovac krše zakon o informisanju – PodrinjeINFO\nMedijska udruženja: Novi Kneževac i Aleksandrovac krše zakon o informisanju\n1020 Views February 23, 2016 No Comments\tSrbija PodrinjeINFO\nKoalicija novinarskih i medijskih udruženja ocenila je da medijski konkursi u Novom Kneževcu i Aleksandrovcu nisu u skladu sa Zakonom o informisanju i medijima.\nKako ni nakon reagovanja Koalicije, opštine Novi Kneževac i Aleksandrovac nisu uskladile konkurs sa Zakonom, Koalicija je odlučila da ne učestvuje u radu komisija za izbor projekata”, navodi se u saopštenju koje potpisuju Udruženje novinara Srbije, Nezavisno udruženje novinara Srbije, Nezavisno društvo novinara Vojvodine, Asocijacija nezavisnih elektronskih medija i Poslovno udruženje asocijacije lokalnih i nezavisnih medija “Lokal pres”.\nKako se navodi, opština Novi Kneževac je prekršila Zakon jer je pravo učešća na konkursu za sufinansiranje projekata proizvodnje medijskih sadržaja iz oblasti javnog informisanja za 2016. godinu, koji je raspisala 9. februara, ograničila samo na medije sa sedištem na teritoriji te opštine.\nOpština Aleksandrovac prekršila je Zakon jer je odlučila da sufinansira “informisanje o redovnom radu i aktivnostima organa opštine Aleksandrovac i aktuelnim dešavanjima od značaja za život i rad građana na teritoriji opštine Aleksandrovac” kao i “informisanje o manifestacijama, kulturnim i drugim programima koji se organizuju pod pokroviteljstvom ili u saradnji sa opštinom Aleksandrovac”, navodi se u saopštenju.\nVučić: Srbija nastala na Ceru\nUklonjena barikada sa mosta u Mitrovici


Testiranja bez kojih se smrtonosni virus može nekontrolisano širiti, skoro da ne postoje u velikim izbegličkim kampovima\nIzbeglice širom sveta, inače najranjiviji deo svetske populacije, posebno su izložene opasnostima korona virusa, pošto najveći deo izbeglih i raseljenih osoba živi u prenatrpanim logorima i naseljima u siromašnijim zemljama gde su osnovne mere zaštite poput pranja ruku luksuz, dok se i oni koji su stigli do bogatijih zemalja suočavaju s otežanim pristupom zdravstvenoj zaštiti, pišu svetski mediji.\nMilioni bez ikakve zaštite\nDok stotine miliona ljudi širom sveta sedi u svojim kućama i redovno praktikuje mere fizičkog distanciranje, za mnoge izbeglice takav luksuz nije moguć, piše u časopisu Forbs (Forbes) neurohiruškinja Žaklin Korli (Jacquelyn Corley) koja istražuje globalne zdravstvene teme.\nIako u mnogim zapadnim državama vlada mišljenje da izbeglice obično žive u zemljama kao što su SAD i Velika Britanija, samo jedan odsto svih izbeglica, kako navodi saradnica Forbsa, uspe da dođe na ove "tercijarne destinacije", dok većina ostane u "sekundarnim", susednim zemljama pored svojih domovina.\nViše od 80 odsto svetske izbegličke populacije živi u zemljama s niskim do srednjim nivoom prihoda i mnogi žive u bednim uslovima u prenatrpanim kampovima ili naseljima, ističe Korli i dodaje da milioni izbeglica praktično ne raspolažu nijednom merom zaštite od smrtonosnog virusa, zbog čega su u ovom trenutku najugroženiji ljudi na svetu.\nIzbeglički kampovi su izazivali zabrinutost među stručnjacima za javno zdravlje i ljudska prava i pre izbijanja COVID-19, pošto mnogima nedostaju odgovarajući resursi, a sada, kako se navodi u tekstu, u takvim prenaseljenim i siromašnim uslovima često ni ne može kontrolisati i sprečiti COVID-19.\nU mnogim takvim mestima mogućnost redovnog pranja ruku nije uobičajena, dok je teško doći do sredstava za dezinfekciju ruku, maski i druge opreme za ličnu zaštitu.\nUz to, mnoge izbeglice rade u građevini, proizvodnji i prodaji, sektorima koji su teško pogođeni pandemijom. Te poslove je nemoguće raditi onlajn, a i kada postoji takva prilika mnoge izbeglice nemaju pristup naprednoj tehnologiji ili pouzdanim internet uslugama. Korli dodaje da su mnoge zemlje sa slabijim zdravstvenim sistemima pribegle autoritarnim merama uvođenjem strogih policijskih kontrola, što otežava život izbeglicama, pogotovo što zbog iskustava u svojim zemljama gaje duboko nepoverenje prema vlastima.\n"Ako virus ubija u Americi…"\nU svetu ima više od 70 miliona ljudi koje su ratovi i nemiri oterali iz njihovih domova, a do 10 miliona njih živi u izbegličkim kampovima i neformalnim naseljima, i skoro niko od njih nije testiran na korona virus, ukazuje Asošiejtid pres (Associated Press).\nRelativna izolacije mnogih od tih kampova možda je usporila širenje Covid-19, ali nijedan nije hermetički zatvoren, ističe AP, navodeći da se bez testiranja, kako je što je više puta potvrđeno širom sveta, korona virus može nekontrolisano širiti sve dok se ne pojave simptomi bolesti. To bi moglo imati katastrofalne posledice za izbeglice u svetu, posebno što će za njih biti malo kreveta na intenzivnoj nezi ili respiratora.\nU sirijskoj provinciji Idlib razorenoj ratom, gde je skoro milion ljudi pobeglo iz svojih domova ove godine, postoji samo jedan mali zdravstveni centar opremljen za prihvatanje ljudi s COVID-19, navodi AP. U najvećem svetskom izbegličkom kampu u Bangladešu gde živi više od milion Rohindži izbeglih iz Mijanmara, prema Lekarima bez granica, kapaciteti za testiranje su "veoma limitirani" . Dok se izbeglice i dalje okupljaju u velike grupe da dobiju pomoć, humanitarni radnici se pripremaju za najgore.\nU dva velike kampa u Keniji, Somalijci koji su preživeli decenije gladi i ratova, strahuju da najgore tek dolazi, ukazuje AP. "Ako svakodnevno ubija ljude u Americi, šta onda misliš da će se desiti s nama", rekla je Mariam Abdi iz kampa Dadab u Keniji u kojem u beskrajnom nizu šatora živi 217.000 ljudi.\nI izbeglice koje žive van kampova takođe su u posebno teškom položaju, ocenjuje AP i navodi kao primer skoro pet miliona ljudi koji su pobegli iz Venecuele u susednu Kolumbiju i druge zemlje. Mnogi su živeli u prenatrpanim stanovima u Bogoti gde su skoncentrisani slučajevi korona virusa, i radili kao ulični prodavci, što je sada zabranjeno. Tokom mera ograničenje, mnogi su izbačeni iz iznajmljenih soba i suočavaju se s kaznama što su na ulici dok se muče da dođu do hrane.\nZapadne zemlje koje možda uspeju da suzbiju širenje zaraze kod kuće, moraće, ističe AP, da se suoče s činjenicom da se korona virus, ako dođe do najugroženijih ljudi na svetu, može vratiti u svako doba.\nBez deportacija, ali i bez zdravstvene zaštite\nZa izbeglice u evropskim zemljama, pandemija je donela i olakšanje u vidu suspenzije deportacija, ali s druge strane otežala pristup zdravstvenoj zaštiti, ukazuje časopis Forin polisi (Foreign Policy).\nU vreme pandemije deportacije su zaustavljene, ne iz nekog osećaja humanosti, već, kako objašnjava američki časopis, delimično zato što je obustavljen vazdušni saobraćaja, ali i zato, kao u slučaju Avganistana, što su tamošnje vlasti molile Nemačku da zaustavi vraćanje izbeglica, jer se ta azijska zemlja suočava sa svojom krizom korona virusa.\nMeđutim, dok zasad nisu u opasnosti od deportacije, mnoge izbeglice se osećaju ranjivijim nego ikada uskraćene za pristup zdravstvenoj nezi u vreme kada su zdravstveni sistemi u mnogim evropskim zemljama na ivici pucanja. Forin polisi navodi primer Abdula Hakima koji je po dolasku u Italiju dobio zdravstveno osiguranje, uz upozorenje da ono važi "samo za vanredne slučajeve". U vreme pandemije koja je razorila Italiju, on ne zna šta to znači.\nU nekim slučajevima poseta lekaru je nezamisliva, ističe Forin polisi, navodeći primere Reze Alija koji je posle deset godina boravka u Austriji u martu dobio nalog da se vrati u zemlju porekla. Sada se krije od vlasti i ne usuđuje se da poseti bolnicu.\nPrema Lekarima bez granice, izbeglice širom Evrope su posebno ranjive i podložne na COVID-19. Često žive u kolektivnom i prenatrpanom smeštaju, s problematičnim pristupom vodi i drugim uslugama, što posebno važi za nedokumentovane izbeglice. "Ako se plaše da će biti uhapšeni kada odu kod lekara, neće prijaviti simptome koji mogu biti povezeni s COVID-19", navode predstavnici Lekara bez granica za Forin polisi.


Dnevni horoskop za 17. avgust 2020. | Astrologija.de\nVi ste ovde: Home / Dnevni horoskop / Dnevni horoskop za 17. avgust 2020.\nTrigon Marsa i Merkura otvara novu sedmicu koja je pred nama i započinjemo sa jednom svežom, jakom, intenzivnom i moćnom energijom koja čuda čini na poljima gde je potrebna ozbiljna fokusiranost. Um caruje danas, komunikacija s vaše strane je direktna, jasna i precizna s jasnim namerama bez okolišanja.\nDanas je aktivna i konjunkcija Sunca i Merkura koja najavljuje moć reči, kako na polju finansija, tako i na privatnom planu. Ubedljivi ste, direktni i osvajate svojim vokabularom.\nUspešan početak sedmice želimo svima\nDnevni horoskop za 16. jul 2015.


Kolumne: Policija zna ko je objavio snimak s listićima\nPolicija zna ko je objavio snimak s listićima\nMuzičar Predrag Peca Gostović koji je privođen u policiju zbog snimka glasanja postavljenog na društvenoj mreži Tviter, izjavio je da snimak nije njegov, da ga je pronašao na internetu i da policija zna identitet osobe koja ga je originalno postavila na mreže.\nGostović je za agenciju Beta rekao da je snimak pronašao na stranici pod nazivom "Dnevna doza SNS botova" na Fejsbuku, da ga je sačuvao u svom tabletu kako bi ga podelio i na Tviteru, ali da je u međuvremenu osoba koja ga je prvobitno šerovala na mreže obrisala.\n"Delovalo mi je važno, pa makar bila i zezancija, ali kada je originalni upload obrisan, bilo mi je jasno da je to neko od Vučićevih pristalica postavio kako bi sirotinji pokazali šta se radi po Srbiji i kako je on došao na vlast", rekao je Gostović i dodao da iako zna ko je u pitanju, neće da kaže ime.\nObjasnio je da ga je policija pozvala odmah istog dana da da izjavu, te da su ga pitali šta misli o snimku, na šta je on rekao da "ne treba on, već policija da ima mišljenje o tome šta je snimljeno na biračkom mestu", jer prema njegovom mišljenju sve deluje kao da se zaista dogodilo.\nPrema njegovim rečima, snimak koji je objavio vrlo brzo je zainteresovao medije, ali i same građane, pa je počeo da se širi mrežama neverovatnom brzinom, a zato je privukao i pažnju policije.\n"Pošto su ga objavile novine, normalno je da je i policija odmah došla, ali bili su korektni i samo su uzeli izjavu od mene u svojstvu svedoka koji je video snimak. Utvrdili su da ga nisam ja napravio, te da sam ga u istom trajanju i bez obrade naknadno postavio na društvene mreže", kazao je Gostović.\nOsećam se nebezbedno i ugroženo\nOn je dodao da se u ovakvim situacijama oseća nebezbedno i ugroženo, pogotovo kada "sve novine objave ovakvu priču u roku od sat vremena", sa imenom i prezimenom, jer to izgleda kao "poternica za naprednjake".\n"Neko ko zna gde živiš i koga interesuje da te nađe, on te na ovakav način može pronaći. Treba da zalutam na svojim svirkama u neki kraj i da mi neki naprednjaci nalete i kažu: 'aha ti si taj'", kazao je Gostović za Betu.\nMinistrastvo unutrašnjih poslova u saradnji sa Tužilaštvom za visokotehnološki kriminal pokrenulo je istragu povodom snimka koji se pojavio na društvenim mrežama, na kome se vidi ubacivanje u kutiju listića koji liče na izborni materijal.


Na stazi "Žil Vilnev" večeras (18.45, TV 3K) startuje VN Kanade, čuvena po incidentima na samom startu trke\nRaj tek posle prvog kruga\nVelika nagrada Kanade, koja se vozi na stazi što nosi ime legendarnog Žila Vilneva, oca Žakovog, jedna je od malobrojnih u Formuli 1 u kojoj i nije toliko bitno ko ima najbrži bolid u datom trenutku. Stoga je poznata i po velikom broju incidenata koji su se događali proteklih godina i to, za razliku od Monce, ne u poslednjem, već po pravilu odmah u prvom krugu. Možda zato što autodrom u Montrealu važi i za jednu od najlepših staza, pa je vozačima teže da se usredsrede na vožnju i skrenu pogled sa pejzaža i jezera od kojih zastaje dah...\nKako god, nadajmo se da će nemile scene izostati večeras, kada će u 18.45 startovati trka, prva od dve koje će se voziti u Severnoj Americi (narednog vikenda na programu je trka u Indijanapolisu). U to ime, prvi put još od 1993, najbrži cirkus na svetu dobio je i vozača američkog porekla, obećavajućeg imena - Skoti Spid (na engleskom, "spid" znači brzina) - koji je za sada samo test vozač Red Bula.\nOd 1999. godine niko ko se ne preziva Šumaher nije trijumfovao u Kanadi, ali će ove sezone, sva je prilika, biti posve drugačije. Na Mihaela, odnosno na njegov bolid, više se izgleda ne može ozbiljno računati, a Ralf će, sudeći po njegovim skorašnjim izjavama, najverovatnije voziti previše sigurno. Budući da je, posle udesa koji je njegov kolega Raikonen imao u Nirburgringu, previše počeo da razmišlja o tankoj liniji između zida od starih guma u koji se Kimi nedavno zakucao i zida od ne tako mekanog materijala ("plašim se za svoj život na VN Kanade, ne mogu da izbacim iz glave ono što se desilo Kimiju, FIA mora da reaguje").\nTako u prvi plan iznova izbija duel Renoa i Meklarena, odnosno vodećeg Fernanda Alonsa i pomenutog Raikonena.\nNa nezvaničnom treningu bolji je bio Španac, koji je odvozao najbrži krug (1.15.582), nešto sporiji bio je njegov kolega iz Renoa Đankarlo Fizikela (1.15.758), a treće vreme je postigao Finac, sa vremenom 1.15.826. Ako sličan poredak bude i večeras na startu (zvaničan trening održan je sinoć), Alonso će imati veliku šansu da stvori još veću prednost na tabeli tekućeg šampionata F1.\n- Mislim da je Meklaren u blagoj prednosti u odnosu na nas, imajući u vidu pre svega bolide, ali je Reno uglavnom dobro prolazio u Kanadi do sada, pa mislim da nam se ukazuje dobra prilika da se dodatno odlepimo od konkurenata - izjavio je Alonso. - Ali, da bismo to postigli, veoma je važno da i moj kolega Fizikela sakupi što više poena, što bi pomoglo meni u osvajanju šampionata, ali bi još važnije bilo u takmičenju konstruktora.


Raspisan konkurs za učešće na drugoj reviji kratkometražnog filma Short cut 2012 - Konkursi regiona\nDokaži da nisi mašina: * Time limit is exhausted. Please reload CAPTCHA. šest − =\nRaspisan konkurs za učešće na drugoj reviji kratkometražnog filma Short cut 2012\nby KR 19/01/2012 19/01/2012 027\nKulturni centar Inđija organizuje drugu po redu reviju kratkometražnog filma pod nazivom „Short cut“ čije je novo izdanje planirano za kraj februara 2012. godine. Svi zainteresovani stvaraoci (profesionalci i amateri) mogu prijaviti svoje radove putem prijavnog formulara koji se nalazi na internet stranici http://kcindjija.com/code/navigate.php?Id=12&idvest=329. Filmovi koji se prijavljuju ne mogu trajati duže od 15 minuta i ne mogu biti proizvedeni pre jula 2010. godine. U pogledu teme i forme, nema fiksnih kriterijuma a selekciona komisija neće uzimati u razmatranje jedino radove koji sadrže uvredljive i agresivne poruke ili sadržaj. Potrebno je dostaviti popunjen formular, fotografiju autora i filmove u formatu DV/DVD/MPEG ili DivX najkasnije do 15. februara 2012. godine poštom na adresu Kulturni centar Inđija, Vojvode Stepe 40a, 22 320 Inđija, sa naznakom ZA SHORT CUT. Za sve dodatne informacije, možete se obratiti na telefon: 022/21-50-148 ili putem e-maila, na adresu: pr.kci@indjija.net.\nAutori, čiji će filmovi učestvovati na reviji, biće obavešteni do 23. februara.\nSelekcionu komisiju čine: Zorica Banić, Sanja Sajfert (diplomirani istoričar umetnosti) i Milica Živković (diplomirani menadžer u oblasti kulture i medija – master), dok je predsednik komisije Milan Lolić (diplomirani filmski režiser iz Beograda).\nKao prateći program festivala biće organizovana izložba fotografija na temu „Film“, te ovom prilikom pozivamo sve zainteresovane da, ukoliko žele da učestvuju na izložbi, primere fotografija sa ličnim podacima i kontakt telefonom dostave na mail pr.kci@indjija.net, sa naznakom za foto konkurs „Short cut“, do 5. februara 2012. godine.


Reprezentacija Srbije kreće pripreme za Evropsko prvenstvo - ATA Stars\nHome/cVesti - sportovi/Ostali sportovi/Američki fudbal/Reprezentacija Srbije kreće pripreme za Evropsko prvenstvo\nReprezentacija Srbije počinje pripreme za novo Evropsko prvenstvo, koje će se prvi put igrati u novom formatu. Na mesto selektora vraća se iskusni američki trener Dag Atkins koji će selektirati ekipu za mečeve sa reprezentacijom Češke 27. oktobra u Beogradu i Francuske dve nedelje.\nSutra, 29. septembra od 10 časova na SC Strelište u Pančevu oko 100 igrača koji nastupaju u domaćim takmičenjima demonstriraće svoje poznavanje igre i taktike, kao i fizičke predispozicije i pokušati da se nametnu selektoru Atkinsu za kamp koji će se od 4. do 8. oktobra održati na Kopaoniku.\nČelnici saveza trenutno rade na pronalaženju rivala za prijateljsku utakmicu 12/13. oktobra, koja bi se odigrala dve nedelje pred meč sa Češkom.\nNovi format podrazumeva početak takmičenja u grupama posle čega će se pozicionirati timovi za nastavak takmičenja sledeće godine. Ovaj format obezbediće minimum dve utakmice svake godine.\nPovezana vest: KUGLANJE, U finalu Kupa Srbije Beograd – Crvena zvezda i Apatin – Pionir\nDag Atkins ima ogromno fudbalsko iskustvo. Trenerskim poslom počeo je da se bavi 1970. godine na srednjoškolskom nivou u Americi, kao trener ofanzivne linije. Glavni trener prvi put je postao 1975. godine u Sequim srednjoj školi u državi Vašington. Na koledž nivo prelazi 1983. godine, kao defanzivni koordinator Central Vašington univerziteta. Do 1994. godine na istoj poziciji radio je i na Oregon Tek i Humbolt Stejt univeritetima, a od 1995. do 2000. godine radio je na Nevada univerzitetu u Diviziji 1 koledž fudbala kao trener defanzivne linije. Tada se vraća na Humbolt gde je bio glavni trener do 2007. godine, a nakon toga je do 2012. ponovo bio defanzivni koordinator na Šasta i Siskijus koledžima koji su, kao i Humbolt, locirani u Kaliforniji.\nDag Atkins dugi niz godina paralelno je radio i u Evropi. Započeo je kao glavni trener 1986. i 1987. godine u finskom klubu Tampere Rocks, a bio je i defanzivni koordinator reprezentacije Finske koja je nauspešniji nacionalni tim u Evropi sa pet osvojenih evropskih prvenstava. U Evropu se vraća 2010. godine. Kao defanzivni koordinator postao je šampion Austrije sa Danube Dragons, 2012. godine osvojio je ligu Češke sa ekipom Prague Black Hawks, a 2013. i 2014. godine, dva puta uzastopno kao glavni trener osvaja ligu u Švedskoj sa Carlstad Crusaders.\nPovezana vest: ODRŽAN LETNJI BADMINTON TURNIR JEFIMIJA 2012, DRUŽENJE OSNOVACA IZ PET GRADOVA\nIskustvo koje je stekao u Češkoj može da donese prevagu u predstojećoj utakmici: „Oduševljen sam što ćemo ove jeseni igrati protiv Češke. Gledao sam nekoliko utakmica ekipe Prague Black Panthers (Black Panthers je tim nastao fuzijom ekipa Prague Black Hawks i Prague Panthers) ove godine, a tokom prethodnih godina nekoliko puta sam imao priliku da gledam i njihov nacionalni tim. Ono što je sigurno je da su Česi fizički spreman i jak tim, koji igru bazira na čvrstini. Željno iščekujem tu utakmicu i očekujem da će biti odličan meč”, izjavio je coach Dag Atkins.\nPovezana vest: Posle uspešnog testa u Minhenu, na redu Novi Sad\nU Srbiju dolazi 2015. godine i sa ekipom Vojvoda iz Novog Sada osvaja Sport Klub Prvu ligu Srbije i CEFL ligu. Kao selektor reprezentacije te godine savladao je ekipu Mađarske i plasirao se na Evropsko prvenstvo sa 56:0, a pre toga reprezentaciju Italije u prijateljskom meču sa 34:31.\nU septembru 2016. godine, reprezentacija Srbije je nastupila u drugoj rundi na turniru u Italiji. U polufinalu savladana je Švajcarska sa 17:0, a u finalu turnira domaća Italija bila je bolja sa 17:14 i plasirala se u finalnu fazu. U 2017. godini Srbija je igrala prijateljski meč sa Turskom i pobedila sa 14:7.\nTryout 29. septembar\nKamp 4 – 8. oktobar\nPrijateljska utakmica 12/13. oktobar\nEP protiv Češke 27. oktobar\nEP protiv Francuske 10. novembar\nBy ATA Stars Redakcija|2019-09-29T16:35:46+01:00septembar 28th, 2019|Američki fudbal, Ostali sportovi|0 Comments


Nemački giganti u šoku: Biće svašta, možda i rat\nZbog sukoba u arapskom svetu, u Nemačkoj se sada, zbog katarskog novca u nemačkim kompanijama, naveliko spekuliše.\nSlobodna Evropa 2 komentara\n"Zemljama Balkana treba minimum 25 godina do EU"\n"Zemljama Zapadnog Balkana treba minimum 25 godina da stignu EU. Problem regiona višestruk. Nemački plan još je samo ideja", kaže Tobijas Flesenkemper.\n"Spor između Katara i drugih arapskih država mogao bi dovesti do rata", ocenio je ministar spoljnih poslova Nemačke Zigmar Gabrijel.\nŠta znači plan "Berlin plus" za Zapadni Balkan?\nPredlog šefa nemačke diplomatije Zigmara Gabrijela o Zapadnom Balkanu uključuje i nove fondove za države regiona i ne znači usporavanje evgrointegracija. Tako zvaničnici tumače "Berlin plus",...\n"Bolje da Srbiji damo pare, nego da ih Rusi preuzmu"\nNemačka je rešila da zemljama Zapadnog Balkana pomogne ekonomski kako bi na taj način ublažila činjenicu da ovaj region neće skoro postati deo Evropske unije, ali i da bi sprečila Rusiju da to...\nNemci se povlače iz Indžirlika: Jildirim otkazao sastanak sa Gabrielom\nPremijer Turske Binali Jildirim otkazao je sastanak sa nemačkim ministrom spoljnih poslova Zigmarom Gabrielom, navodeći kao razlog zauzetost, prenosi list "Džumhurijet", pozivajući se na izvor...\nZigmar Gabrijel: Tramp je oslabio Zapad\nVučić i Ditman naglasili značaj regionalne stabilnosti\nPredsednik Vlade Srbije Aleksandar Vučić i ambasador Nemačke Aksel Ditman naglasili su u četvrtak značaj regionalne stabilnosti i saradnje u okviru EU integracija.\nMinistar inostranih poslova Nemačke Zigmar Gabrijel zatražio je tokom sastanka sa svojim američkim kolegom Reksom Tilersonom podršku SAD u sporu sa Turskom povodom vojne baze Indžirlik, prenosi...\nŠpijunska afera trese Evropu: Za koga je radio Danijel M?\nŠvajcarska Federalna obaveštajna služba (FIS) nije konkretno želela da komentariše slučaj Švajcarca Danijela M. (54).


Najčešća pitanja - Kocka.rs\n1.Da li je moguće naručiti telefonom?\nMoguće je!Pa čak i sms porukom.Pošaljite nam sms poruku sa Vašim podacima.Ime i prezime,adresu i sifru ili ime artikla i porudžbina će biti zavedena.\n2. Koliko je vremena potrebno da paket stigne na adresu od dana poručivanja?\nUglavnom se čeka od jednog do nekih 3-4 dana.\n3.Da li moram da čekam kurira kući ceo dan zbog dostave?\nSvako slanje paketa najavljujemo sms porukom jedan dan pre dostave.Kurir se obično najavi kratko vreme pre dostave.Naš savet je da obezbedite,uvek nekog ko može da primi paket,Mnogo ljudi ostavlja novac kod svojih prijatelja i poznanika(npr. frizerski saloni,mini marketi koji su otvoreni po ceo dan,i kod kojih uvek ima nekoga ko može da preuzme paket).


EPS formirao savetovališta u Beogradu, Novom Sadu i Nišu | Kamatica\nPočetna > vest > EPS formirao savetovališta u Beogradu, Novom Sadu i Nišu\nTekst objavljen: 21.02.2019 9:03\nElektroprivreda Srbije (EPS) saopštila je da je u Novom Sadu, Beogradu i Nišu formirala savetovališta za potrošače struje u kome će raditi stručnjaci pravne struke i poznavaoci zakona i potreba tržišta Srbije.\nDomaćinstva će, kako se navodi, imati mogućnost da putem telefonskih poziva, svakog radnog dana u periodu od 10 - 14 časova, na brojeve telefona 021/452-077 (za Novi Sad), 011/404-6302 (za Beograd) i 063/241-050 (za Niš), saznaju koja su im prava, odnosno da zatraže potreban savet ili informaciju.\n"Savetovališta će pomoći da potrošači što bolje razumeju svoja prava, ali i da saznaju koje su to zakonske odredbe bitne za uslugu snabdevanja električnom energijom, poput otvorenosti tržišta, načina određivanja cene, biranja novog snabdevača i upućivanje reklamacija", navodi se u saopštenju.\nDodaje se da bi edukacijom kupaca trebalo da bude smanjen broj reklamacija i unapređen kvalitet pružanja usluga.\nInformacije koje se dobiju u direktnoj komunikaciji sa potrošačima, putem savetovališta, biće upućene donosiocima odluka i kreatorima propisa u oblasti snabdevanja električnom energijom.\nSrbija struja novi sad Beograd EPS


Veliki obračun u Rusiji - Titlovi.com\nVeliki obračun u Rusiji\nPrethodne nedelje u Rusiji nekoliko zaista zanimljivih filmova doživeli su svoje premijere i upustili se u borbu za titulu najgledanijeg. Dobro, ne baš za prvo mesto, pošto tamo i dalje vlada neprikosnoveni Deadpool 2, koji je zaradio 3,2 miliona dolara u svojoj drugoj nedelji prikazivanja (ukupno 17,79), ali je dobio veoma ozbiljne takmace.\nTako se na drugo mesto najgledanijih probio još jedan holivudski adut - Solo: A Star Wars Story, s zarađenih 2,95 miliona dolara u premijernoj nedelji prikazivanja.\nNa trećem mestu nalazi se ruski "fantasy", film Chernovik u čijem središtu su avanture dizajnera kompjuterskih igrica koji biva regrutovan od misteriozne sile da bude čuvar multi-dimenzionalnog portala u drugi svet. Ovaj film zaradio je 899.672 dolara u premijernoj nedelji prikazivanja.\nNa četvrtom mestu gledanosti nalazi se isto tako premijerni Blockers, s zarađenih 655.176 dolara, dok je peti Avengers: Infinity War, s ostvarenih 577.908 dolara u četvrtoj nedelji prikazivanja, odnosno 33,7 miliona dolara ukupno.


Pravila o zaštiti privatnosti – Hotel Parco Della Fonte, zvanični veb sajt | Hoteli u gradu Vallio Terme\nOva Izjava o zaštiti privatnosti se odnosi na veb sajt www.parcodellafonte.com koji je u vlasništvu i kojim upravlja objekat Hotel Parco Della Fonte. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.parcodellafonte.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na info@parcodellafonte.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na info@parcodellafonte.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na info@parcodellafonte.com . Takođe, svoja pitanja i nedoumice možete da uputite lokalnim organima za zaštitu podataka.